Salvinijeva izdaja nacionalista u EU - Vijesti365\nHome›Vijesti›Komentar›Salvinijeva izdaja nacionalista u EU\nSalvinijeva izdaja nacionalista u EU\nItalijanskim društvenim mrežama kruži već nekoliko dana mim koji na duhovit način predstavlja razvojni put trenutno najpopularnije italijanske stranke u biračkom telu: Lige Matea Salvinija. Ta stranka je rođena kao “Liga veneta” uz slogan “Prvo Veneti”, zatim je postala “Liga lombardo-veneta” i moto je promenjen u “Prvo Lomabrdo-Veneti”, da bi se u sledećem koraku sa Umbertom Bosijem transformisala u “Ligu sever” i geslo “Prvo Padani”. Sa dolaskom Matea Salvinija ime je skraćeno u Liga, a lajtmotiv “nacionalističke Lige” je glasio “Prvo Italijani”, poslednji zaokret ju je preobrazio u proevropsku stranku sa krilaticom “Prvo Evropljani”.\nEpohalna promena na italijanskoj političkoj sceni, koja će imati dalekosežne posledice na evropskom planu i na budućnost EU, nije došla preko noći. Mateo Salvini se nije probudio iznenada jednog februarskog jutra zaboravljajući svoje prijatelje suvereniste u EU, Marin Le Pen, Jerga Mojtena i Gerta Vildersa, i ne prepoznajući više svoje jastrebove, Alberta Banjajija i Klaudija Borgija, zagovronike izlaska Italije iz EU i povratka na liru.\nProces preobraćanja Salvinija je trajao mnogo duže, više od godinu dana. Siva eminencija Lige i političar sa najboljim vezama u Vašingtonu i Briselu Đankarlo Đorđeti i Đulija Bonđorno, advokatica i politička unuka Đulija Andreotija, su uspeli da uvere Salvinija da ako želi da jednog dana postane premijer Italije, njegova stranka ne može da bude opozicija Evropskoj uniji i opozicija u Evropskom parlamentu.\nĐorđeti je podsetio Salvinija da bi ga vođenje anti-evropske politike u momentu kada iz EU treba da stignu stotine milijardi evra moglo koštati dugogodišnje izolacije, baš kao što je to bio slučaj sa komunstima i Palmirom Toljatijem koji su propagirali anti-amerikanizam dok su se u Italiju slivale milijarde dolara iz Maršalovog plana. Zbog te greške komunisti će na vlast stići tek sa Masimom D’Alemom, pola veka kasnije.\nDramatična promena rečnika\nDrastična promena rečnika Salvinija u poslednjih par nedelja, pre svega prema evru i EU – više niko iz Lige ne zagovara izlazak iz evrozone ili iz EU – kao i ublažavanje retorike prema migrantima, bili su prvi znaci realizacije Đorđetijevog plana. Odustajanje od insistiranja na novim parlamentarnim izborima, ulazak Lige u vladu Marija Dragija i glasanje njenih poslanika u Evropskom parlamentu za fond EU od 750 milijardi evra namenjen oporavku ekonomije, uverili su lidere Evropske narodne partije (EPP) da je najjača desničarska stranka u Italiji napravila kopernikanski zaokret.\nNaravno, još uvek smo daleko od momenta kada će Liga biti primljena u familiju narodnjačkih partija. To se sigurno neće dogoditi u ovoj godini. Delom zbog stava kancelarke Angele Merkel prema Salviniju i Ligi a još više što bi nemačkim demohrišćanima, u izbornoj godini za Bundestag, bilo teško da objasne svojim biračima,, dijametralno različit odnos prema Ligi i Alterantivi za Nemačku, čiji poslanici sede u istoj poslaničkoj grupi “Identitet i demokratija” u Evropskom parlamentu.\nNe treba potceniti ni stavove članova narodnjačke porodice iz drugih zemalja. Deo narodnjaka već duže vreme radi na postavljanju jasne granice između partija evropskog desnog centra i suverenističko-populističke desnice, odnosno zaustavljanje tendencije daljeg pomerenja u desno i tzv. umerenih partija. Tu se pre svega misli na poljski ogranak stranke predvođen predsednikom Donaldom Tuskom koji u Poljskoj vodi žestoku političku borbu sa kleropopulistima Jaroslava Kačinjskog.\nPribližavanje Lige EPP-u\nNarodnjaci će pažljivo pratiti rad i ponašanje čelnika Lige u vladi Marija Dragija i u EP. Sam Vent koji ima ulogu mostograditelja između Lige i EPP-a upozorava da se radi o sporom i dugom procesu. Takođe, u EPP su poprilično iziritirani Viktorom Orbanom, poslednja unilateralna inicijativa da uveze rusku vakcinu je prelila čašu strpljenja i razumevanja. Niko u narodnjačkoj porodici ne želi da dobiju novo, jače i politički teže, zbog veličine Italije, izdanje mađarskog autokrate.\nProces približavanja Lige EPP-u bi mogao da bude ubrzan u slučaju da Jens Špan ili Markus Zeder zamene Angelu Merkel u kancelarskoj fotelji. Pozicija Špana prema migrantima i bezbednosnim pitanjima je mnogo bliža Salvinijevim nego stavovima Merkelove. Predsednik Bavarske Markus Zeder je veliki prijatelj istaknutih ligaša na čelu Lombardije i Veneta, Atilija Fontane i Luke Zaje. Šuška se da je upravo Zeder jedan od sponzora organizacije susreta Matea Salvinja sa nacionalnim liderima stranaka desnog centra u EU čija je namera da promovišu lidera Lige u prihvatljivog evropskog političara.\nCilj je da Liga pređe iz “suverenističko-populističkog” bloka do sledećih izbora za Evropski parlament u 2024. godini. Interes italijanske stranke je da se konačno akredituje kao ozbiljna, odgovorna i državotvorna partija. Đorđeti je uspeo da ubedi Salvinija da je svaka vlada u Rimu osuđena na neuspeh ako nije deo vladajuće većine u EU. S druge strane za EPP je od fundamentalnog značaja ulazak Lige imajući u vidu da je Berluskonijeva Forca Italija na izdisaju,“degolisti” u Francuskoj na istorijskom minimumu a da je Fides mađarskog premijera Orbana na izlaznim vratima.\nNarodnjacima je preko potrebno pojačanje kako bi zadržali relativnu većinu u EP, odnosno status najjače političke porodice u EU i samim tim privilegiju da imaju pravo prvog izbora u raspodeli najvažnijih funkcija u EU. Takođe, prelazak Lige iz populističko-suverenističkog u tabor proevropskog desnog-centra bi definitivno sveo na puku teoriju mogućnost da evroskeptične i nacionalpopulističke stranke osvoje većinu u Evropskom parlamentu. Štaviše, bio bi to početak kraja suverenista.\nEP traži uvođenje minimalne zarade u EU


Рубрика: Политика, Друштво Аутор: Срђан Марјановић 647 пута прочитано Датум: 14.03.2007 Одштампај\n“U pitanju je optužba koja Alijansu za budućnost Kosova Ramuša Haradinaja tereti za pranje novca”, naveo je Elšani i dodao da je tokom pretresa izuzeta određena dokumentacija. Prema njegovim riječima, pretres sjedišta Alijanse izvršen je po nalogu međunarodnog javnog tužioca i međunarodnog istražnog sudije. Elšani je naglasio da je akcija pripremana više mjeseci, a u operativnom smislu trajala je desetak dana.\nPrema nezvaničnim informacijama, međunarodni javni tužilac podigao je optužnicu za pranje novca 26. februara, istog dana kada je predsjednik Alijanse Ramuš Haradinaj otputovao u Hag, gdje mu je počelo suđenje za ratne zločine. Tog dana je i tim advokata za odbranu Haradinaja uputio apel građanima za prikupljanje još dva miliona evra, koliko, kako je saopštio tim, nedostaje da Haradinaj bude pušten na slobodu. Prištinski mediji prenijeli su, pozivajući se na nezvanične izvore, da se u optužnici navodi da je Haradinajev tim advokata potrošio sedam miliona evra koji su prikupljeni sumnjivim putem, u čemu je učestvovao i Kabinet predsjednika Vlade Kosova Agima Čekua.\nTokom pretresa sjedišta Alijanse veliki broj međunarodnih i kosovskih policajaca kontrolisalo je saobraćaj, a pripadnici KFOR-a opsežnim pretresom vršili su kontrolu ulaska u centar Prištine.\n« « Претходне вести: BiH: Sveštenici oblače vojne uniforme\nНаредне вести: Novi lek protiv HIV-a ohrabrujuće efikasan » »


Početna strana > Arhiva vesti > Godišnja sednica Skupštine UBS\nGodišnja sednica Skupštine Udruženja banaka Srbije održana je 17. juna 2019. godine u prisustvu okupljenih predstavnika banaka, Narodne banke Srbije, Beogradske berze, Ministarstva finansija, Komisije za hartije od vrednosti, Agencije za osiguranje depozita, kompanija ChipCard, Asseco, Belit i drugih uvaženih gostiju. Sednicu je otvorio Predrag Mihajlović, predsednik Upravnog odbora Udruženja banaka Srbije, koji se zahvalio prisutnima na dolasku i pozvao na izbor radnog predsedništva, zapisničara i overavača zapisnika.\nNakon što je konstatovan kvorum sa prisutnih 25 banaka članica, prisutnima se obratio Vladimir Vasić, generalni sekretar UBS. On je u svom obraćanju istakao da personalne promene u instituciji kao što je Udruženje banaka Srbije imaju za cilj da obezbede nastavak njegovih aktivnosti u drugom vremenu i drugačijem okruženju, ali sa istom misijom, a to je pružanje podrške bankama i bankarskom sektoru. „Činjenica da za samo par godina od danas slavimo ceo jedan vek Udruženja banaka Srbije govori da su prethodne generacije naših kolega bankara uspešno prepoznavale značaj praćenja promena koje je nametalo vreme u kome su živeli i radili. Došavši u februaru ove godine na čelo Udruženja banaka Srbije, stekao sam uverenje o težini preuzete obaveze, koju nameće stogodišnja tradicija, dostignuti ugled, kao i značaj ove pozicije za bankarstvo u našoj zemlji“, rekao je Vasić.\nU svom govoru, generalni sekretar UBS naglasio je da će se dodatno unapređenje pozicije i ugleda Udruženja postići kroz čvršće međunarodno povezivanje, jačanje saradnje sa međunarodnim institucijama i nastavak aktivnog učešća u evropskim projektima, ali i kroz strateško pozicioniranje Udruženja u zemlji. Postavljeni cilj biće ostvarivan kroz uvođenje jasnih pravila, odnosno transparentnosti u vođenju poslova Udruženja, dalje osnaživanje Kreditnog biroa UBS, intenziviranje funkcije operatera platnog sistema direktnih zaduženja, kontinuiranu posvećenost finansijskoj edukaciji namenjenoj različitim ciljnim grupama u različitim formatima, koordinaciju rada stručnih odbora sa radom državnih organa, pre svega, Narodne banke Srbije i Ministarstva finansija.\nNa sednici Skupštine, članice Udruženja usvojile su Zapisnik sa prošlogodišnje sednice Skupštine Udruženja, Izveštaj o poslovanju Udruženja banaka u 2018. godini sa Finansijskim izveštajem i Izveštajem revizora, Odluku o raspoređivanju finansijskog rezultata za 2018. godinu, kao i Program rada Udruženja sa Finansijskim planom za 2019. godinu.


U potragu za zlatom u Varešu Australijanci uložili više od 10 miliona maraka: BUŠILICE NEPRESTANO RADE – Haber.ba\nDžinovske bušilice kompanije “Eastern Mining” nastavljaju agresivno geološko istraživanje na lokalitetima Veovače i Rupica kod Vareša, rekao je Miloš Bošnjaković, član Uprave i suvlasnik australijske kompanije “Adriatic Metals”.\nPotraga za zlatom u Varešu - Avaz.ba\nOhrabreni posljednjim rezultatima kada je na ovim lokalitetima na dubini od 72 metra na tonu iskopanog materijala pronađeno 18,3 posto cinka, 10,7 posto olova, 2,5 grama zlata, 211 grama srebra, 2,5 posto bakra i 25 odsto barita, menadžment kompanije nastavlja ulagati u istraživanja. Zaposleno je dvadesetak mladića iz Vareša, piše “Avaz“.\nUnajmljena je i zgrada na ulazu u Vareš, u kojoj će biti informativni centar, a u svrhu transparentnosti, odnosno saradnje kompanije i lokalne zajednice.\n“Investiramo u istraživanje jer imamo koncesiono pravo. Ali, mineral nikad nije naš, on je uvijek državni i mi imamo pravo da ga eksploatiramo narednih godina. Sve to moramo platiti državi. Imamo obavezu da po svakoj iskopanoj toni platimo državi, a država ima interes da nam pomogne da napravimo isplativo postrojenje i otvorimo rudnik”, objašnjava Bošnjaković.\nKompanija “Adriatic Metals” već je uložila više od deset miliona maraka.\n“Sve činimo da pokažemo ekonomsku opravdanost za sljedeću fazu investicije, a to je ponovno otvaranje rudnika olova, barita i cinka na području Vareša”, kaže Bošnjaković.\nTeme:Adriatic Metals, Australijanci, istraživanje, srebro, Vareš, zlato


Otvorena 24. međunarodna naučna eko-konferencija zdravstveno bezbedne hrane | RADIO DELTA PORTAL\nU Pokrajinskom zavodu za zaštitu prirode, počela je 24. Međunarodna naučna eko-konferenciju zdravstveno bezbedne hrane, Suorganizatori Eko konferencije su Naučni institut za ratarstvo I povrtarstvo, Novosadski univerzitet, Ruski državni poljoprivredni univerzitet, Međunarodni nezavisni ekološko politikološki univerzitet u Moskvi, Naučni institut za veterinarstvo Novi Sad, Pasterov zavod, Instutut za tehnologiju hrane iz Novog Sada. Iza 23 održane konferencije ostalo je preko 2000 radova objavljenih u različitim oblastima.\nPrema rečima Dr Save Lazića, direktora Naučnog instituta za veterinarstvo bezbednosti hrane se poklanja izuzetna pažnja u Republici Srbiji i kontrolišu se prisustva štetnih materija i tek nakon temeljne kontrole se pojavljuje na tržistu.\nPokrajinski sekretar za poljoprivredu, vodoprivredu i šumarstvo dr Vuk Radojević se zahvalio organizatorima što su uspeli da organiizuju konferenciju u otežanim uslovima i naglasio obavezu države I nadležnih organa da obezbedi sve neophodne preduslove kako bi imali sledljivost proizvoda od njive do trpeze.\nEkološki pokret Novog Sada osnovan je 21. aprila 1990. godine, kao društvena organizacija za zaštitu životne sredine i duhovnog nasleđa, a povodom obeležavanja Dana planete Zemlje. Osnivanje Ekološkog pokreta je odraz želje i volje građana da ličnim doprinosom utiču na sopstvene uslove života.\nPrethodni članakOtkazan 14. NS Market\nSledeći članakNovi objekat Univerexport-a na Bulevaru Partijarha Pavla\nKonkurs za izradu mobilnih aplikacija


Veliki problem je što su građani, nažalost, prinuđeni da traže kojekakve veze na nekim drugim odjelima da vide da li mogu dobiti informaciju o stanju pacijenta, kazala je\nAdela Kukić 27.03.2021\nUPUTILA INICIJATIVU Lejla Vuković: Uspostavom telefonskog info centra olakšat ćemo porodicama pacijenata\nVuković: Ljekari su na izmaku snaga, ne mogu ni da se jave, kao ni ostalo medicinsko osoblje\nDopredsjedavajuća Skupštine Tuzlanskog kantona Lejla Vuković (SBB) inicirala je u Skupštini TK pokretanje telefonskog info centra, putem kojeg bi građani mogli dobiti informacije o zdravstvenom stanju svojih najmilijih.\nZa portal "Avaza" Vuković je rekla da bi se uspostava jednog takvog centra mogla lako organizirati, ukoliko za tim bude postojala dobra volja.\nLjekari su na izmaku snaga\n- Naši građani, odnosno članovi porodica pacijenata koji leže na UKC Tuzla vrlo rijetko mogu da dobiju informacije o njihovom zdravstvenom stanju. Ljekari su na izmaku snaga, ne mogu da se jave na telefon, kao ni ostalo medicinsko osoblje. Veliki problem je što su građani, nažalost, prinuđeni da traže kojekakve veze na nekim drugim odjelima da vide da li mogu dobiti bilo kakvu informaciju o stanju pacijenta - kazala je Vuković i dodala da se svakodnevno dobivaju apele i molbe sugrađana koji pokušavaju doći do bilo kakve informacije.\nUspostavom telefonskog info centra, smatra, rasteretilo bi se i medicinsko osoblje, ali i porodica. Rad bi se mogao organizovati u dvije smjene sa po dvije osobe koje bi pružale informacije građanima.\nVuković je, također, inicirala da se hroničnim bolesnicima terapija produži sa sadašnja tri na šest mjeseci. Riječ je, govori nam, o populaciji koja je podložna zarazi koronavirusom, te je značajno omogućiti im da se ne izlažu gužvama.\n- Velike su gužve u domovima zdravlja i to dodatno utiče na mogućnost zaraze koronavirusom. Nažalost pripadnici najgroženijih kategorija su upravo starije osobe i hronični bolesnici. Oni su nam se obratili sa molbom da im pomognemo da se što manje izlažu gužvi - rekla je Vuković.\nDomovi zdravlja nisu elektronski uvezani sa UKC Tuzla\nPodsjeća da Tuzlanski kanton, koji broji 500.000 stanovnika, još nije završio proces informatizacije i nije uvedena elektronska knjižica. Pored toga, domovi zdravlja nisu elektronski uvezani sa UKC Tuzla.\n- Te inicijative postoje od ranije i čini mi se da je Zavod zdravstvenog osiguranja izdvojio sredstva za te namjene, ali još nije došlo do realizacije - zaključuje Vuković.\nViše o temi Lejla Vuković\n30.10.2019 u 06:38\nLejla Vuković Skupština Tuzlanskog kantona Telefonski info centar


Vesti: Kako će Banjaluka sprečiti hapšenje svojih građana /video/ - 30.07.2021, Sputnik Srbija\nKijev pokušava da prekroji istoriju i istrgne zajedničke korene ruskog i ukrajinskog naroda. Kako Vladimir Zelenski pretenduje na istoriju Kijevske Rusije?\nTo što i crnogorska opozicija i deo vlasti bojkotuju rad Skupštine Crne Gore, ali učestvuju na sednicama i glasaju kada oni smatraju da je neophodno, pokazatelj je nezrelosti političkih aktera, smatraju analitičari.\nPoslanici Republike Srpske na zatvorenoj sednici raspravljaju o izmenama zakona kako bi sprečili primenu Inckove odluke o zabrani negiranja genocida. Istraživali smo kako će Banja Luka sprečiti hapšenje svojih građana?\nMatica Srpska još jednom negativno ocenila Zakon o rodnoj ravnopravnosti. Otpor će postati još veći ukoliko počne primena i kada neko bude kažnjen jer nije koristio rodno osetljiv govor, kažu stručnjaci.


RADIO-XXL – striptiz obecanje seksi\nVoditeljka jedne televizije u Venecueli skinula se gola posle pobede nacionalnog tima nad Kolumbijom\nVenecuelanke drže reč! Najbolji primer za to je voditeljka jedne televizije koja je ispunila obećanje – kada je reprezentacija pobedila na Kopa Amerika, ona se u emisiji, pred višemilionskim auditorijumom, skinula gola!\nVoditeljka je obećala da će se obnažiti kada reprezentacija Venecuele ostvari pobedu na šampionatu Južne Amerike. Već u prvom kolu desilo se iznenađenje, Venecuela je savladala favorizovanu Kolumbiju 1:0… Na radost velikog broja navijača, koji su u programu uživo gledali striptiz.\nNije to prvi put da se voditeljke skidaju gole podržavajući fudbalsku reprezentaciju. Uoči polaska venecuelanskih fudbalera u Čile, gde se održava Kopa Amerika, to je učinilo njih osam, uz poruku: “Bodrimo naše gladijatore”


Pošta Srbije - Isplata zarade iz dobiti za 2020. zaposlene u JP Pošta Srbije\nIsplata zarade iz dobiti za 2020. za zaposlene u JP Pošta Srbije\nZarada iz dobiti za 2020. godinu, zaposlenima u JP „Pošta Srbije“ biće isplaćena 7. juna na Dan Pošte Srbije, na osnovu odluke v.d. direktora Zorana Đorđevića koju je doneo nakon što je Vlada Republike Srbije dala saglasnost o raspodeli dobiti JP Pošta Srbije. Zarada iz dobiti za prošlu godinu zaposlenima će biti isplaćena u skladu sa Kolektivnim ugovorom.\nLicima angažovanim na povremenim i privremenim poslovima u Pošti Srbije, počev od 16. juna ove godine, neto cena rada biće uvećana za skoro jednu trećinu (27,73%) odnosno na 183,93 dinara. To znači da ni jedno lice angažovano na privremenim i povremenim poslovima u Pošti Srbije od navedenog datuma neće primati novčanu naknadu nižu od iznosa važeće minimalne zarade u Republici Srbiji.\nDanas je doneta i odluka da zaposleni na određeno i neodređeno vreme, kojima je potrebna finansijska pomoć, dobiju i mogućnost da od 15. juna podnesu zahtev za beskamatnu pozajmicu u iznosu od 24.000 do 42.000 dinara na period od 6 meseci.\nOvim merama rukovodstvo JP Pošta Srbije nastavlja realizaciju aktivnosti na unapređenju materijalnog položaja zaposlenih, pre svega zaposlenih na najtežim poslovima u tehnologiji - poštara, dostavljača, radnika u preradi i šalterskih radnika, za koje je od prošlog meseca uveden stimulativan način obračuna zarada.


Planom generalne regulacije „Naselje Male Pčelice“ predviđen kartodrom – Veliki Park\nNa 14. redovnom zasedanju odbornika Skupštine grada Kragujevca, prvom u ovoj godini, usvojen je Plan generalne regulacije „Naselja Male Pčelice – 2. deo“ koji je kako je rekao Ivan Radulović, glavni gradski urbanista jedan od 28 planova generalne regulacije u okviru Generalnog urbanističkog plana grada Kragujevca.\nOsnovni cilj izrade ovog plana, koji obuhvata područje oko 215 hektara i nalazi se na samom rubu GUP-a grada Kragujevca su održivi i urbani razvoj ovog dela grada u novim uslovima nastalih usled izmeštanja Severne obilaznice. Veliko ograničenje za razvoj rubnog dela naselja Male Pčelice, predstavlja kompleks posebne namene „Divostin“, zatim klizište i uslovno stabilni tereni, dok 55 odsto planskog obuhvata predstavlja vangrađevinsko područje (šume i poljoprivredno zemljište). Na ovom području moguće je, kazao je Radulović, unaprediti saobraćajnu dostupnost i komunalnu opremljenost perifernih delova naselja Male Pčelice, radi povezivanja sa naseljima Šumarice i Divostin, a na površini od 3,5 hektara planiran je prostor za potrebe razvoja specifičnih sportskih aktivnosti odnosno kartodrom, za koji je pribavljena saglasnost Ministarstva odbrane. Kompleks kartodroma sadržao bi plato za karting i internu saobraćajnicu, parking za posetioce i manje objekte za njegove potrebe, dok je do samog kompleksa po trasama nekategorisanih puteva planirano formiranje javnih saobraćajnica kao produžetak postojećih ulica iz naselja Šumarice i Malih Pčelica.\nZbog neophodnosti da se važeća Odluka o manifestacijama, programima i projektima u oblasti kulture od značaja za grad Kragujevac uskladi sa Zakonom o kulturi Republike Srbije i izmenama i dopunama Zakona, odbornici su na današnjoj sednici usvojili i izmene i dopune gradske Odluke, čime je stvoren normativni prostor za primenu Zakona a posebno u delu koji se odnosi na obaveze jedinice lokalne samouprave. To znači, objasnio je Miljan Bjeletić, član Gradskog veća za kulturu, da izmenom ove odluke olakšamo procedure u vezi sa donošenjem odluka i ustanovama kulture čiji je osnivač grad Kragujevac omogućiti da nesmetano realizuju, planiraju i obavljaju evaluaciju postignutog kada je reč o manifestacijama, projektima i programima od značaja za grad Kragujevac. Trenutno važećom odlukom pokazalo se da same procedure usporavaju i otežavaju te procese. Finansiranje ili sufinansiranje projekata, programa i manifestacija u kulturi čiji su nosioci pravni subjekti udruženja građana, vršiće se javnim konkursom koje raspisuje Gradsko veće, a grad Kragujevac, podsetio je Bjeletić konkurs raspisuje od 2015. godine čime je dobijen neophodan kontinuitet koji je izostajao u prethodnom periodu. Izmenom ove odluke nisu potrebna dodatna finansijska sredstva jer su planirana Odlukom o budžetu grada Kragujevca za 2022. u iznosu od 40 miliona dinara, što nas, kazao je Bjeletić, svrstava u red gradova koji izdvajaju izdašna sredstva za javni konkurs u oblasti kulture.\nOdbornici su na 14. redovnoj sednici usvojili i Pravilnik o postupku i načinu utvrđivanja i promeni naziva ulica trgova, gradskih četvrti, zaselaka ili delova naseljenih mesta na teritoriji grada Kragujevca, kojim je minimalni cenzus potrebnog broja potpisa građana za predlog promene naziva ulica, sa dosadašnjih 50, smanjen na 10 procenata.


DA LI ĆE NAKON KRALjA TVRTKA BOŠNjAČKA POLITIKA POKUŠATI DA OTME I POVELjE I MANASTIRE :: Semberija INFO ::\nBANjALUKA - Uprkos konstantnim nastojanjima pojedinih čelnika SDA bošnjačka nacija nastala nakon ratova devedesetih godina teško da u srednjovjekovnoj istoriji može pronaći uporište za dokazivanje svog identiteta, sem ukoliko, poslije pokušaja krađe Tvrtka Kotromanića, ne proglasi i sve srpske povelje i manastire za dio svoje baštine.\nIstiču ovo sagovornici “Glasa Srpske” osvrćući se na sve češće pokušaje iz Sarajeva da se prekroji istorija BiH, od osporavanja mjesta Tvrtkovog krunisanja pa do toga da je u BiH živio samo jedan narod - “Dobri bošnjani”.\nPrema riječima istoričara Boška Brankovića ne radi se o prvim ovakvim pokušajima revizije istorije, a vjerovatno ni posljednjim.\n- Ovo što se sada pokušava u stvari predstavlja nastavak jedne politike započete još u vrijeme Austrougarske, kada je Beč htio da izbriše srpsku nacionalnost u BiH. I sada je na sceni sličan scenario, a što se može vidjeti iz pokušaja da u javnosti zaživi teza kako je na prostorima BiH nekada živio samo jedan narod, Bošnjani. To je istorijski neutemeljeno i netačno. Oni koji se hvataju za tu slamku treba da znaju da pojam “Bošnjani” predstavlja geografski pojam - kaže Branković.\nS druge strane, kako je naglasio, srpski identitet na ovim prostorima je nesporan, a o čemu svjedoče i mnogobrojni istorijski zapisi i dokumenta. Podsjetio je na riječi vizantijskog istoričara Jovana Kinama, koji je zapisao “kako Drina dijeli Bosnu od ostale Srbije”.\n- Nema upitnika ko je u tom periodu živio s ove strane Drine. Upitajmo se samo zašto su svojevremeno u Bosni oformljene tri eparhije pod pećkim patrijarhom, od kojih je najznačajnija bila Dabrobosanska sa sjedištem u manastiru Rmanj. Širom BiH se i danas može naći veliki broj pravoslavnih manastira iz predturskog perioda. I nije samo Kinam o tome pisao. To se može naći i u bilješkama katoličkog sveštenika Benedikta Kuripečića, a koji je prolazeći kroz Bosnu u 16. vijeku zapisao kako su “Srbi narod koji živi na ovim prostorima”. Tako da stvarno ne vidim na osnovu čega neki opet pokušavaju osporiti postojanje i identitet srpskog naroda na ovim prostorima - poručio je Branković.\nPrema mišljenju istoričara Aleksandra Rakovića, Bakir Izetbegović i razni sarajevski istoričari na ovaj način samo pokušavaju napraviti ekskluzivitet Bošnjaka, kada je riječ o BiH, a što je, kako je rekao, zlonamjerno i neće proći.\n- Ako bi insistirali na činjenicama do kraja, BiH je srpska zemlja. Ne treba zaboraviti spomenuti određene istorijske spise u kojima se navodi kako je BiH dedovina Svetog Save. Ako se već pozivaju da je Tvrtko navodno bio bosanski kralj, upitao bih ih kako to da su se tadašnji bosanski vladari nazivali srpskim. Tu odrednicu su koristili i sami Kotromanići - naveo je Raković, poručujući za kraj da kada je riječ o identitetima, Erik Hobsbaum, poznati britanski istoričar, smatrao je Srbe jednom od evropskih protonacija stvorenih prije 19. vijeka.\nRasprava o tome čiji je kralj Tvrtko otvorena je nedavno, nakon što je gradonačelnik Sarajeva Benjamina Karić najavila podizanje spomenika ovom vladaru u tom gradu, ističući da je on krunisan u Milima kod Visokog, iako svi dostupni istorijski spisi govore da je čuveni vladar iz dinastije Kotromanića krunisan u manastiru Mileševa, nad grobom Svetog Save.


Goluža: "Biće teško sa Srbijom" - Sportske.net\nGoluža: "Biće teško sa Srbijom"\nNakon trijumfa Hrvatske u prvom kolu rukometnog turnira na OI, Slavko Goluža već je počeo da sprema taktiku za naredni meč sa Srbijom za koji veruje da će biti jako težak.\nSelektor rukometne reprezentacije Hrvatske Slavko Goluža rekao je posle pobede nad Južnom Korejom da njegovu ekipu u utorak čeka teška utakmica protiv Srbije u drugom kolu Grupe B na Olimpijskim igrama u Londonu.\n"Nismo euforični posle pobede nad Korejom, moramo biti skromni, protiv Srbije nas čeka teška utakmica koju možemo dobiti samo sa pristupom i trčanjem kao danas, ako nam oni to dopuste. Verujem u svoje momke, dokazali smo da dobrom odbranom i sa mnogo trčanja svih 60 minuta možemo da pravimo čuda", rekao je Goluža hrvatskim medijma posle pobede sa 31:21 nad Korejom u prvom kolu.\n"Mislim da bolje od ovoga ne može. Bez lažne skromnosti, mogli smo dobiti Koreju sa 20-ak razlike, ali sada treba da se skoncentrišemo samo na Srbiju i to će biti potpuno drugačija utakmica", dodao je Goluža.\nIskusni hrvatski rukometaš Blaženko Lacković istakao je da je njegova reprezentacija od početka u meč sa Korejom ušla 100 odsto koncentrisana.\n"Protiv Srbije moramo igrati pametno, ali taj meč moramo shvatiti kao i svaki drugi", istakao je Lacković.\nUtakmica između Srbije i Hrvatske igraće se u utorak u 17.15.


Naslovnica Sjeverni Sandžak Novi Pazar Bespovratna sredstava za preduzetnike\nNovi Pazar – Razvojni program Evropski progres objavio je javni poziv preduzetnicima, malim i mikro-preduzećima za pružanje podrške u vidu bespovratnih sredstava za kupovinu opreme ili pružanje usluga. Za ovaj projekat Evropska unija i Vlada Švajcarske odriješeno je 250.000 evra sa ciljem razvoja lokalne privrede.\nBespovratna sredstva će dobiti najmanje 12 preduzetnika malih i mikro preduzeća sa područja jugozapadne i jugoistočne Srbije, sa ciljem da se povećanjem proizvodnje u firmama poveća i broj novih radnih mjesta.\nVrijednost sredstava za one čiji projekti budu prihvaćeni kretaće se do 25.000 evra za mala preduzeća, i do 15.000 evra za mikro preduzeća.\nEvropski Progres neće dobitnicima dodjeljivati novac, već će im u vrijednosti odobrenih sredstava nabavljati novu opremu ili pružati usluge u cilju povećanja produktivnosti, otvaranja novih radnih mjesta ili širenja tržišta.\nOsim toga, oni moraju imati ostvarenu dobit na kraju 2015. godine, kao i da nemaju dugovanja za poreze i doprinose. Od njih se traži i da obezbjede finansijsko učešće od 30 odsto od tražene vrijednosti donacije, kao i da u budućnosti vode društveno odgovorno poslovanje.\nZainteresovani se za ova sredstva mogu prijaviti 10. juna.


I NARKOMANI PRAVE ZALIHE: Raste cena droge na ilegalnom tržištu | Happy BSC portal\nI NARKOMANI PRAVE ZALIHE: Raste cena droge na ilegalnom tržištu\nPojedini korisnici ilegalnih droga u Velikoj Britaniji počeli su da prave zalihe ovih zabranjenih supstanci, jer su ograničenja nametnuta u borbi protiv širenja korone virusa, poremetila međunarodni narko lanac snabdevanja.\nStručnjaci upozoravaju da bi posledice mogle da budu pogubne, jer ljudi mogu da usvoje neke nove, pogubnije navike, ali i zbog toga što zavisnici često imaju i druge zdravstvene probleme, tako da može da dođe do dodatnog opterećenja zdravstvenog sistema, prenosi CNN.\nKako kažu, zabrinjava i sve više izveštaja o nestašici i povećanju cene lekova.\nJan Hamilton sa Univerziteta u Jorku čcekuje da vidi nestašicu heroina veoma brzo u Velikoj Britaniji, dok politički analitičar iz Fondacije za transformaciju politike o drogama, Stiv Rols, kaže da ima dokaze o povećanju cena droga.\n"Izgleda verovatno da će ponuda droge koju koriste ovi ljudi, posebno heroina, biti ograničena...biće mnogo teže naći drogu. Kako budu prolazile nedelje, mislim da ćemo videti sušu, heroinsku sušu", rekao je Rols.\nProfesor kriminalistike na Univerzitetu u Kentu Aleks Stivens navodi da u određenim gradovima, poput Birmingema i Bristola, zavisnici od heroina i sintetičkih kanabinoida, od narko dilera dobijaju manju količinu droge u pakovanjima za 12 dolara, nego što bi dobili pre četiri ili pet nedelja.\nKriminalna industrija droga i dalje je aktivna, pre svega preko dark vebova poput Krejgslist, pa mnogi zavisnici kupuju drogu preko mejla koristeći to što je policija trenutno fokusirana na druge stvari.\nRols kaže da je čuo za slučajeve da se narko dileri maskiraju u zdravstvene radnike ili oblače uniforme radnika u supermarketima kako bi opskrbljivali svoje korisnike.\nPoslednji put do heroinske suše u Velikoj Britaniji došlo je 2010.i 2011. godine, kada je čistoća te droge pala na 18 odsto, a povećala se ulična cena.\nTada je smanjena smrtnost od heroina, ali se povećala smrtnost od metadona.\nSada, smatraju stručnjaci, zavisnici bi mogli da koriste manje opasne kombinacije lekova, ali da koriste veće količine zbog čega stvaraju zalihe, a upozoravaju i da je veća mogućnost predoziranja zbog uvedene socijalne distance.\nStrahuje se i da bi moglo da dođe do povećane upotrebe Fentanila, sintetičkog opoida koji je 50 puta jači od heroina, zbog čega se pakuje u manja pakovanja.\nTa droga se još ne koristi u Britaniji, ali je veoma rasprostranjena njena upotreba u SAD, smatra Nacionalni centar za zdravstvenu statistiku.\nDroga se najčešće proizvodi u Kini, ali i u Meksiku i istočnoj Evropi.\nKako se navodi, zavisnici žive najčešće sa više ljudi, imaju respiratorne probleme, a često su i beskućnici zbog čega su u većem riziku ako se zaraze novim koroina virusom.


ALTERNATIVNE KRIVIČNE SANKCIJE: Svakom desetom osuđeniku izrečena alternativna sankcija\nPredstavnik CHIRS Dragan Đorđević je rekao da je istraživanje rađeno u cilju monitoringa primene alternativnih sankcija i mera i definisanja preporuka za unapređenje primene sistema alternativnih sankcija.\n"Svi podaci pokazuju da stopa kriminaliteta nije smanjena, a osnovni cilj kaznene politike je da se smanji stopa kriminaliteta. Mišljenja smo da bi veća primena alternativnih sankcija uticala na smanjenje stope kriminaliteta", rekao je Đorđević.\n"Jedan od ključnih problema je da donosioci odluka nisu dovoljno učinili da podrže povereničku službu. Sa ovakvim kapacitetom povereničke službe i ovaj dostignuti nivo realizacije alternativnih mera i sankcija može da bude ugrožen. Neophodno je dodatno ojačati i podržati rad povereničke službe jer on nosi sistem alternativnih mera i sankcija", izjavio je Đorđević.\nPravnica Mreže odbora za ljudska prava (CHRIS) izjavila je da je kaznena politika takva da se uglavnom izriču kazne zatvora, i to najviše kratkoročne do šest meseci.\n"Jedna od kazni koja se preporučivala, koju naši sudovi nisu u većoj meri izricali je uslovni otpust sa zaštitnim nadzorom. To bi bila odlična alternativna sankcija upravo kod onih kratkoročnih sankcija koje se u našoj zemlji najčešće izriču", izjavila je Kamenov.\nIzvor: Vebsajt Danas, 13.02.2019.


Šetnje Topčiderom "Kulturna baština Topčidera" - Dan u Beogradu\nNaslovna » Turizam » Volim Beograd » Šetnje Topčiderom „Kulturna baština Topčidera“\nKulturna baÅ¡tina TopÄidera: Muzej afriÄke umetnosti\nAh Neša 12. april 2018. Volim Beograd Postavite komentar\nU okviru novih šetnji, posetioci će videti tek otvorenu izložbu Muzeja afričke umetnosti „Kenija, Tanzanija i Uganda: 1937–1939. Fotografije Kolomana Trčke“, ali će imati i ekskluzivnu priliku da zavire u tajne odaje Arhiva Jugoslavije, zdanja koje je, na inicijativu kralja Aleksandra I Karađorđevića, građeno za smeštaj učenika srednjih škola.\nVideće i nove postavke u Kući kralja Petra Prvog, kao i Legat Petra Lubarde, reprezentativni objekat u kom su izložene slike, grafike i lični predmeti i nameštaj ovog velikog umetnika.\nMesto okupljanja je Muzej afričke umetnosti, Andre Nikolića 14.\nVodiči ove ture su istoričarke umetnosti Ana Knežević, saradnica Muzeja afričke umetnosti, i Ivana Zatežić, saradnica Kuće legata, a prijavljivanje je obavezno na: kulturnabastinatopcidera@gmail.com.\nJoš od 19. veka Topčider se urbanistički osmišljava kao gradska oaza sa uređenim parkovima, izletištima, velikim zelenim i pošumljenim površinama.\nBrojne vile, letnjikovci i umetnički ateljei, ali i nekoliko jedinstvenih ustanova kulture ušuškani su u njegovom zelenilu. Doskora nije postojao nijedan program koji bi objedinjavao različite tačke od kulturno-istorijskog značaja u ovom rezidencijalnom delu Beograda.\nProtekle jeseni, u okviru „Dana evropske baštine“, osmišljen je pilot-projekat šetnji i poseta institucijama kulture pod nazivom „Kulturna baština Topčidera“ sa ciljem da se sugrađani, ali i domaći i inostrani turisti upoznaju sa značajnim kulturnim sadržajima ovog dela opštine Savski venac. (danubeogradu.rs)\nTagovikuća kralja petra I legat petra lubarde muzej afričke umetnosti razgledanja beograda topčider turizam volim beograd\nPrethodni Bioskopski repertoari (12-18. april 2018)\nSledeći „Aktivnosti za treće doba“ na Adi Ciganliji


Varheji: Zapadni Balkan prioritet za EK, ali i lidere EU\nTanjug 9. decembra 2020. 18:39\nBRISEL, 9. decembra ( Tanjug) – Zapadni Balkan je od prvog dana preuzimanja mandata prioritet za ovu Evropsku komisiju i to nije samo prioritet za Komisiju već za sve nas u EU, uključujući i lidere EU, koji su to poručili u maju na Zagrebačkom samitu, kaže komesar za proširenje Oliver Varheji.\nVarheji je u govoru pred evropskim Komitetom regiona naveo da se na podršci Zapadnom Balkanu u EK od prvog dana radilo na tri pravca što obuhvata jačanje i obnavljanje porocesa pristupnja, dogovor o otvaranju pristupnih pregovora sa Severnom Makedonijom i Albanijom i ekonomskom približavanju regiona EU i podršci privrednom oporavku nakon pandemije Kovid-19.\nVarheji je ponovio da je EK pokrenula Ekonomsko-investicioni plan za Zapadni Balkan u iznosu od devet milijardi evra grantova, kao i Okvir za grancije koji bi mogao da privuće do 20 miljardi evra investicija.\n”Verujem da projekti u oblasti transporta, energetike, privatnog sektora i razvoja ljudskog kapitala mogu da transformišu region u narednih 4 do 5 godina i još više približe Zapadni Balkna EU”, kaže Varheji.\nOn je dodao da je ovom inicijativom mobilisana skoro jedna trećina ukupnog BDP svih zemlja regiona što bi moglo da podigne ekonomski rast Zapadnog Balkna za najmanje 3,6 procenata.\nVraheji je zaključio da će Ekonomsko investicioni paket ne samo približiti Zapadni Balkan Uniji već i doneti promenu koja će stvoriti verodostojan EU put ne samo za zemlje regiona već i njihove građane koji će, prema njegovim rečima, imati opipljivu korist kroz izgradnju i spajanje brzih pruga, brzog bežičnog interneta i zdravije životne sredine postepenim uklanjanjem uglja kao glavnog izvora energetskog sektora u regionu.


U susret SARAJEVO BALKAN SOCCER CAMPU: Talentovani Alem Suljić gazi utabanom stazom Elvira Koljića – BHDINFODESK\nby Editor 18/04/2019 10/05/2019 0692\nDa drevni bosanski gradić Ključ postaje značajno mjesto na fudbalskoj mapi Bosne i Hercegovine svojim igrama potvrdio je i Zmaj Elvir Koljić, trenutni član Universitatea Craiova. Njegovim stopama “gazi”, desetine dječaka iz ovog grada koji u lokalnom klubu NK Ključ vrijedno treniraju i sanjaju da jednog dana kao i njihov idol Koljić zaigraju na velikoj nogometnoj sceni. Jedan od njih je 16-godišnji Alem Suljić, koji je svoju karijeru počeo prije devet godina u pionirima NK Ključa s kojima je odigrao značajne turnire u Hrvatskoj ,Sloveniji i Italiji. Dječaci iz Ključa su prije par godina na jednom internacionalnom turniru u Italiji u finalu izgubili od holandskog velikana Ajaxa, a veliku partiju u tom meču pružio je talentovani Suljić. U fudbalskim krugovima njegove igre nisu ostale nezapažene i već drugu sezonu mladi Suljić je član kadeta prvoligaša Krupe na Vrbasu. Igra na poziciji desnog bočnog i po procjenama stručnjaka iz kluba, ako ovako nastavi vrijedno trenirati daleko će dogurati. Prilikom jučerasnje utakmice izmedju kadeta Željezničara i Krupe na Grbavici mladog fudbalera skenirao je i skaut US Soccer Educationa iz Denvera Nedim Rudna. On se veoma pohvalno izrazio o Suljićevom fudbalskom umijeću. Tom prilikom Runda je pozvao talentovanog Alema da učestvuje na ljetošnjem Balcan Soccer Campu u Sarajevu da pred fudbaskim znalcima kakvi su treneri na kampu Slobodan Čobo Janjuš, Zijad Švrakić, Bulend Biščević, Džemal Smječanin, Erick French, Murat Alibašić i Nenad Pavlović pokaže koliki su njegovi dometi.\nInače, US Soccer Education iz Denvera u saradnji sa Fudbalskim savezom Bosne i Hercegovine, od 04. do 10. jula 2019. na stadionu “Hakija Mršo” – FK Unis u Vogošći organizuje SARAJEVO BALKAN SOCCER CAMP. Do sada se za kamp prijavilo preko 40 mladih igrača a polovina prijavljenih dolazi sa području Unsko-sanskog kantona.\nViše informacija o kampu na linku:


ALEKSANDAR ČEPURIN ZAHTEVA PRAVDU: NATO da isplati 100 milijardi dolara odštete za bombardovanje Srbije! | vesti-info.rs\nHomeTEMA DANAALEKSANDAR ČEPURIN ZAHTEVA PRAVDU: NATO da isplati 100 milijardi dolara odštete za bombardovanje Srbije!\nALEKSANDAR ČEPURIN ZAHTEVA PRAVDU: NATO da isplati 100 milijardi dolara odštete za bombardovanje Srbije!\nUmesto da ucenjuje i postavlja ultimatume, Zapad bi morao da isplati milionsku odštetu za bombardovanje Srbije, poručuje Aleksandar Čepurin… Šteta se procenjuje na 100 milijardi dolara!\nUčestvujući na okruglom stolu Centra za razvoj međunarodne saradnje pod nazivom „Srbija, NATO, Rusija – šta je srpski interes“, Čepurin je poručio da Rusija nikada nije bila protiv pristupanja Srbije u članstvo u EU.\nStevica Deđanski, predsednik Centra za razvoj međunarodne saradnje, takođe kaže da nema šanse da SAD i NATO plate za štetu koju smo pretrpeli tokom bombardovanja


Teroristi pripremaju hemijski napad na Alep - Sputnjik Srbija\n06:22 11 Jul 2020\n21:10 28.09.2016 (osveženo 21:40 28.09.2016) Preuzmite kraći link\nTeroristi pripremaju provokacioni napad hemijskim oružjem na pozicije sirijske vojske i stambene kvartove u istočnom delu Alepa, izjavio je prvi zamenik načelnika Glavne uprave Generalštaba Oružanih snaga Rusije general-potpukovnik Viktor Poznihir.\n„Saznali smo da terorističke grupe pripremaju provokacione napade hemijskom municijom na pozicije sirijske vojske i stambene četvrti u istočnom delu Alepa, kako bi za to optužili vladine snage“, rekao je Poznihir.\nPrema njegovim rečima, u isto vreme se pogoršala situacija i na severu Sirije, gde jedinice Oružanih snaga Turske zajedno sa jedinicama Sirijske slobodne armije nastavljaju sprovođenje operacije „Štit Eufrata“, čime krše norme međunarodnog prava.\n„Tokom ofanzive jedinice su ušle u sirijsku teritoriju u dubinu od 10 do 20 kilometara i u ovom trenutku se pregrupišu i naoružavaju. U navedenom regionu smo primetili periodične sukobe odreda Slobodne sirijske armije i jedinica turske vojske, sa jedne, i formacija kurdskih ustanika, sa druge strane“, naveo je Poznihir.\nOn je dodao da militanti DAEŠ-a na severu Sirije ne pružaju otpor jedinicama Slobodne sirijske armije i povlače se prema jugu i jugoistoku.


Oglasio se Trump i priznao da je Bajden novi predsjednik: Evo šta je poručio svojim pristalicama na kraju govora - možda mu se i ne piše d0bro\nOglasio se Trump i priznao da je Bajden novi predsjednik: Evo šta je poručio svojim pristalicama na kraju govora – možda mu se i ne piše d0bro\nDonald Trump je priznao da će Džo Bajden biti sljedeći američki predsjednikp poslije nasiln0g upada njegovih pristalica u zgradu Kongresa koji je zasjedao o potvrdi Bajdenove pobjede.\nTrump je i dalje govorio kako su izbori p0kradeni, te je on rekao da će sada da koncentriše na neometanu i mirnu tranziciju vlasti na Bajdenovu administraciju. On je rekao da će osigurati neometan i miran prijenos vlasti jer to trenutak koji zahtjeva mir.\nPored toga je on rekao da je 0suđuje nas1lje i da je rekao da su ti učesnici nereda ukaljali sjedište američke demokratije, te on nije goovrio o svojoj ulozi o podsticanju na nas1lje.\n“Kao i svi Amerikanci sam ogorčen zbog nas1lja i ha0sa, a demonstranti koji su ušli u Kapitol su oskrvav1li sjedište američke demokratije, dok sam ja odmah angažovao Nacionalnu gardu i policijske snage da bi obezbijedili zgradu”\nOsim toga je poručio poruku za svoje pristalice: “Meni je vječna čast služiti kao vaš predsjednik i svim divnim ljudima poručujem da znam da ste razočarani, ali vam želim reći da će naše putovanje tek početi”.


21.12.2011 - Nikola Rašković prisustvovao konferenciji o pravima žrtava...\nNapisano 21 decembar 2011 .\nVolonter CEAS-a Nikola Rašković, prisustvovao je 21. decembra 2011. godine konferenciji „Pravo žrtava kršenja ljudskih prava tokom 90-tih na materijalne reparacije u Srbiji“, koju je organizovao Fond za humanitarnu pravo, uz podršku organizacije Civil Rights Defenders. Skup je, pored predstavnika civilnog društva i aktivista za ljudska prava iz regiona, okupio i predstavnike ministarstava, pravosudnih institucija i advokate.\nCilj konferencije je bio da razmotri moguće modele za ostvarivanje prava na reparacije u Srbiji i da se o ovom pitanju pokrene dijalog sa nadležnim institucijama. Razmotreni su i modeli reparacija koji postoje u drugim post-konfliktim društvima, ali i kako je to urađeno u državama regiona.\nKada je reč o administrativnim reparacijama u Srbiji, dosta se govorilo o nejednakom položaju civilnih i vojnih žrtava rata, jer se prema trenutnim zakonskim regulativima civilne žrtve nalaze u diskriminisanom položaju. Pokrenuto je pitanje promene pravilnika po kome se utvrđuje postotak oštećenja koji civilnim žrtvama rata omogućava sticanje prava na naknadu. Skrenuta je pažnja i na probleme i nerazumevanje od strane državnih organa sa kojima se susreću članovi porodica nestalih prilikom pokušaja za ostvarivanje prava na reparacije.\nZaključak konferencije je da je u Srbiji daleko veći broj onih koji koji su bili žrtve kršenja ljudskih prava od onih koji su uživaoci reparacije, zato je neophodno da se postojeće zakonske regulative izmene i dopune i pronađe adekvatan model po kome bi veći broj lica raspolagao pravom na reparaciju. Takođe je predloženo da se, zbog toga što se sa pitanjem prava žrtava kršenja ljudskih prava na materijalne reparacije susreću veliki broj država regiona, ovo pitanje pokuša rešiti na regionalnom nivou, sporazumom zainteresovanih država, koji bi poslužio kao regionalni okvir za rešavanje ovog problema.


RTCG - Radio Televizija Crne Gore - Nacionalni javni servis :: Ekonomija :: Nije realan istovremeni ulazak u EU\nHAN O REGIONU 19. 11. 2018. 09:38 >> 19:47 14\nHAN O REGIONU\nNije realan istovremeni ulazak u EU\nProširenje na Zapadni Balkan je jedan od prioriteta EU, a svaka država biće tretirana zasebno - prema postignućima, poručio je u Beču evropski komesar za proširenje Johanes Han.\nOn je, nakon sastanka sa liderima Zapadnog Balkana, poručio da nije realan istovremeni ulazak u EU ali, kako dodaje, svih šest država ima evropsku perspektivu.\n„Kao što zanate Crna Gora ima ambiciju da napreduje za vrijeme austrijskog predsjedavanja. Optimizam baziramo i na osnovu ocjena iz najnovijeg dokumenta Evropske komisije o vladavini prava koji pokazuje balansiranu i time realnu sliku napora koje Crna Gora kontinurano ulaže u sprovođenju reformi u okviru pregovaračkog procesa. Uvjeren sam da će Austrija i zemlje Evropske unije objektivno procijeniti naše rezultate”, rekao je Marković na konferenciji za medije održanoj nakon radnog doručka i sastanaka lidera država Zapadnog Balkana sa austrijskim kancelarom i komesarima EU.\n„Bio je to inspirativan i pozitivan sastanak. Drago mi je da sam jutros bio i sa komesarom Hanom i komesarkom Gabrijel radi nastavka važnih diskusija za region. Za nas je bilo važno da čujemo planove Austrije do kraja predsjedavanja, ali i da mi prezentujemo svoje planove i ambicije”, rekao je predsjednik Vlade Crne Gore.\nDomaćin, savezni kancelar Kurc, poručio je na konferenciji za medije da će Austrija, do kraja predsjedavanja Evropskoj uniji imati, kada je riječ o našem regionu, tri fokusa - put regiona ka Evropskoj uniji, neophodnu regionalnu saradnju i rješavanje bilateralnih sukoba u regionu.\n„Srbija je snažno posvećena EU agendi. Na regionalnom planu, agenda povezivanja je prioritet za Srbiju“, poručila je Brnabić.\nPremijer Albanije Edi Rama je rekao da se region suočava sa izazovima u saradnji, dok je premijer Kosova Ramuš Haradinaj poručio da je njegova država ispunila sve uslove za ukidanje viza uključujuči i posljednji uslov – demarkaciju granice sa Crnom Gorom.


UNS odgovara na odgovor Ministarstva finansija - Ekonomske Vesti\nUdruženje novinara Srbije (UNS) je saopštilo da će već u ponedeljak od svih beogradskih opštinskih poreskih uprava tražiti po Zakonu o slobodnom pristupu informacijama od javnog značaja broj i spisak pravnih lica kojima je onemogućeno poresko poslovanje po dosadašnjim pravilima i koliki je očekivani prihod poreske uprave po tom osnovu.\nU svom saopštenju UNS ističe da je „šokirano odgovorom Ministarstva finansija na javno upozorenje da su UNS-u preko noći poreski organi odbili zakonsku mogućnost obračuna poreza na imovinu koju UNS primenjuje od usvajanja zakona 2013. godine i naložila da umesto 15.000 evra, plati 60.000 evra poreza u 2020. godini iako nema nikakav poreski prestup“.\nUNS dalje tvrdi da su se „poreski organi pozvali na mišljenje Ministarstva finansija kako bi nametnuli enormnu globu koja ugrožava finansijsku nezavisnost UNS-a, a sada nas ovo Ministarstvo u odgovoru obaveštava da ‘samo daje mišljenje o načinu primene zakona, a da o konkretnoj primeni odlučuje lokalna poreska administracija“.\n„Podsećamo Ministarstvo finansija na član 11 Zakona o poreskom postupku i administraciji koji, zbog jedinstvenog sprovođenja propisa, izričito propisuje da su mišljenja Ministarstva obavezujuća za Poresku upravu“, navodi dalje UNS.\n„Šokantno je i to što Ministarstvo finansija, u odgovoru UNS-u, objašnjava da je ‘potpuno neosnovana tvrdnja da je bilo kojim mišljenjem Ministarstva finansija višestruko uvećana osnovica za porez na imovinu za srednja, mala i mikro pravna lica’ što UNS nije ni tvrdio“, saopštava UNS.\n„UNS je javnost obavestio da je Ministarstvo finansija svojim tumačenjem i poreska uprava svojim postupcima, koji će važiti samo za prošlu i ovu godinu, naprasno odlučili da malim pravnim licima, medju kojima je i UNS, posle šest godina obračuna poreza na jedan način, tu mogućnost ukinu, a onda je vrate za 2021.\nUNS ukazuje na još jednu netačnost u odgovoru Ministarstva finansija kada je u pitanju njihovo tumačenje primene Zakona o računovodstvu i Zakona o porezu na imovinu. Ministarstvo tvrdi da se više puta tim povodom izjašnjavalo, a prvi put 2017. godine i da se to može videti na sajtu. Upravo na sajtu Ministarstva finansija dostupna su mišljenja na istu temu iz 2014, 2015, 2016, 2017. i 2018. godine. Prvo mišljenje broj 430-01-00200/2014-04 od 5. maja 2014. godine“, navodi se u odgovoru Udruženja novinara na odgovor Ministarstva finansija.\n← Putin: Moram stvoriti neophodne uslove za transformaciju vlasti\nKonferencija o Libiji: Nepozvana Grčka preti vetom zbog gasnih nalazišta južno od Krita →


Svetski Dan socijalne pravde i Dan SDPS-a: AKCIJA „GLAS ZA SOCIJALNU PRAVDU“ – Palanačke novine\n„Glas za socijalnu pravdu” je akcija koju će SDPS organizovati na teritoriji Srbije, povodom obeležavanja Svetskog dana socijalne pravde. Ovaj dan Socijaldemokratska partija Srbije obeležava i kao dan stranke.\nPredsednica Odbora za socijalnu politiku i lokalne inicijative Suzana Paunović podseća da je Generalna skupština UN 2007. godine 20. februar proglasila Svetskim danom socijalne pravde, sa ciljem stvaranja jednakih šansi za sve.\nAkcija simboličnog naziva “Glas za socijalnu pravdu” biće usmerena ka podizanju svesti lokalnih vlasti, sa idejom da socijalna pravda mora biti centralno mesto saradnje svih političkih stranaka, svakog dana u godini, a ne samo 20. februara kada se i zvanično obeležava ovaj dan.\nAkcija treba da podstakne sve lokalne samouprave u Srbiji da različitim aktivnostima obeleže Dan socijalne pravde, i na ovaj način istaknu opredeljenost da socijalna pravda, jednakost i pravičnost moraju postati temeljne vrednosti našeg društva.\nSDPS još jednom ističe da posebnu društvenu podršku moraju imati stari, siromašne porodice, osobe sa invaliditetom, deca, žene, Romi, kao i izbegla i interno raseljena lica.\nU Smederevskoj Palanci obeležen Svetski dan dobrovoljnih davalaca krvi: SEDMI U REPUBLICI PO BROJU DAVALACA\nNext story Svetski dan socijalne pravde: SMEDEREVSKA PALANKA U BROJKAMA\nPrevious story Palanački LDP ima tri kandidata za poslanike


Srbija je samo u jednom danu dobila 51.256 novih stabala koliko ih je zasađeno u prvoj masovnoj akciji pošumljavanja u okviru projekta „Zasadi drvo“.\nHiljade građana zasadili su sadnice hrasta, jasena, smrče, crnog bora na čak 34 lokacije širom Srbije.\nAkciju “Zasadi drvo” pokrenuli su kompanija dm drogerie markt i Adria Media Group, zajedno sa institucionalnim partnerima: Ministarstvom poljoprivrede, šumarstva i vodoprivrede – Uprava šume, JP “Srbijašume”, JP “Vojvodinašume”, Pokretom Gorana Srbije, Privrednom komorom Srbije i Botaničkom baštom “Jevremovac”, postavivši, zajedno sa građanima volonterima, svojevrstan rekord masovne radne akcije pošumljavanja u Srbiji.\n„Ovo je impozantno, više od 50.000 sadnica na 34 lokacija širom Srbije, svaka čast”, istakao je Branislav Nedimović.\n„Veoma mi je drago što smo pokrenuli ovaj važan projekat i što smo se okupili danas u velikom broju da i na delu pokažemo na koji način možemo da delujemo održivo i damo doprinos očuvanju životne sredine. Jedan od osnovnih postulata naše kompanije je da brinemo o zajednici u kojoj poslujemo i da svojim kupcima i zaposlenima ponudimo mogućnost da se uključe u inicijative kako bismo očuvali naš eko sistem i savesno se ophodili prema svojoj okolini i ljudima“, izjavila je Vesna Stojanović i dodala da je, pored partnerstva na samom projektu, kompanija dm donirala 100 ašova i 100 motika JP „Srbijašume“.\nKompanija dm drogerie markt nastoji da na svakom koraku deluje održivo, stoga pored velikih ekoloških projekata, svoju posvećenost ciljevima održivog razvoja dokazuje i prodajom sertifikovane prirodne kozmetike, organske hrane i drugih vrsta ekološki proizvedene robe koja se nalazi u ponudi u svim dm drogerijama u Srbiji.\nPored toga, kompanija je 14. oktobra iz prodaje potpuno povukla plastične ambalažne kese, a svojim kupcima nudi ekološki prihvatljive alternative.\nProjekat “Zasadi drvo” tako predstavlja logičan nastavak ekološki osvešćenog poslovanja kompanije.\nIgor Žeželj, predsednik Adria Media Group, povodom akcije „Zasadi drvo”, naveo je da se Adria Media Group već dve godine koncentrisano bavi održivim razvojem kao temom.\n„U ovoj godini pokrenuli smo platformu održive budućnosti, gde nam je cilj da što veći broj građana, kompanija, državnih institucija, NVO sektora animiramo i podržimo u borbi za održivu budućnost. Projekat “Zasadi drvo” ima jasan cilj – imamo 30 odsto pošumljenosti, a cilj naše zemlje je 41 odsto i do tada nećemo stati s ovom akcijom. Dvaput godišnje, jednom na leto, jednom na jesen, okupljamo ljude da sadimo. Ovo što sada radimo je put koji treba da pređemo i da napravimo inkluziju što većeg broja građana, privrednih subjekata i ostalih društvenih činilaca ka cilju pošumljavanja, a u globalu ka budućnosti države“, naglasio je Žeželj.


NAJBOLJA KNJIGA ZA DECU Pesnik Peđa Trajković prvi dobitnik nagrade “Čudni zec”\nPeđa Trajković, pesnik i ilustrator iz Jagodine, za zbirku pesama “Svakog petka, utorkom u sredu” osvojio je nagradu “ Čudni zec”, koja se ove godine dodeljuje prvi put.\nGrad Niš pokrenuo je nagradu za najbolju dečju knjigu “Čudni zec” u čast Duška Radovića, koji je rođen u Nišu.\nO dobitniku je odlučivao žiri u sastavu Tihomir Petrović, Zorana Opačić i Danijela Kostadinović.\n- Zbirka poezije „Svakog petka, utorkom u sredu“ potvrđuje da je Peđa Trajković, pesnik, prozni i dramski pisac, jedan od najdoslednijih nastavljača radovićevske tradicije u srpskoj književnosti za decu i mlade”- navode članovi žirija.\nU najuži izbor za nagradu „Čudni zec” bile su i zbirka poezije Milovana Danojlića „Kuda idu kornjače“ i roman Dejana Aleksića „Čudesni podvizi Azbučka Prvog u trideset slova“.\nNiš je tako upotpunio književna priznanja jer se tradicionalno dodeljuje nagrada za poeziju „Branko Miljković“ i prozu „Stevan Sremac“.\nLaureat će nagradu primiti u toku Sajma knjiga i grafike u Nišu, koji traje od 25.novembra do 3. decembra.\nOsim poezije za decu, Trajković piše i satiričnu poeziju, a bavi se i ilustracijom za decu i karikaturom. Objavio je 29 knjiga pesama za decu i ilustrovao preko 150 knjiga drugim piscima.\nnagrada "Čudni zec"\nnajbolja dečja knjiga\n"Nema razloga za očaj; DOBRO JE, KAKO ĆE BITI" Kočićevo pero i Kočićeva knjiga uručeni GOJKU BOŽOVIĆU\nZbirka najdirljivijih pesme srpske književnosti u na poklon u ponedeljak u "Blicu"\nNa poklon u "Blicu" zbirka najlepših pesama Jove Zmaja\nGeroslav Zarić dobitnik statuete "Joakim Vujić"\nMilorad Mandić: U Buhi sedišta iz 1952. godine\nPozorišta nisu adekvatno opremljena, kaže Milorad Mandić, v.d. upravnika “Boško Buhe“ na čijoj će sceni večeras biti izveden komad u režiji Darijana Mihajlovića.


Stihovi Radovana Karadžića o trošku slovačke države\nIzvor: Blic, 02.Apr.2009, 17:37\nSlovački literarni časopis Dodiri (Dotiki), finansiran iz državnog budžeta, izazvao je manji skandal pošto je u novom broju objavio pesme trenutno glavnog haškog optuženika - nekadašnjeg lidera bosanskih Srba Radovana Karadžića.\nKaradžićeve pesme objavljene su i u časopisu Slovački pogledi koji finansira Matica slovačka, javila je slovačka komercijalna televizija Markiza.\nOd objavljivanja Karadžićevih stihova i to baš u vreme kada se pred Haškim tribunalom >> Pročitaj celu vest na sajtu Blic << Karadžić brani od optužbi za 11 ratnih zločina odmah se distanciralo slovačko ministarstvo kulture.\n"Ne znamo u kom kontekstu su objavljene Karadžićeve pesme, ali uvereni smo da bi se u srpskoj književnosti našli autori čiji bi stihovi bili mnogo interesantniji za slovačke čitaoce", kazao je TV Markiza portparol Ministarstva kulture Jozef Bednar.\nGlavni urednik Dodira, Boris Brendza, odbio je da je pesnika Karadžića uvrstio u novi broj svog časopisa iz bilo kakvih drugih pobuda, do isključivo umetničkih.\n"Te pesme su veoma kvalitetne, stoji iza njih cela redakcija. Bila bi šteta da se ne objave", rekao je Brendža.\nRadio Slobodna Evropa: Slovačka:Objavljene Karadžićeve "pjesme"\nDanas: Slovačka vlada finansirala objavljivanje Karadžićevih pesama\nMondo: Karadžićeva poezija u slovačkom časopisu\nIzvor: 24sata, 02.Apr.2009\nSlovaci objavili Karadžićeve pesme\nIzvor: B92, 02.Apr.2009\nBratislava -- Slovački literarni časopis "Dodiri", finansiran iz državnog budžeta, izazvao je manji skandal pošto je objavio pesme haškog optuženika - Radovana Karadžića...U poslednjem broju ovaj časopis objavio je stihove najpoznatijeg haškog optuženika, nekadašnjeg lidera bosanskih Srba...\n11:23: ĐOKOVIĆ ČEKA FEDEREROV ODGOVOR: Novak spreman za polufinale, t...\n11:23: 50 MILIONA EVRA ZA ESTONSKU APLIKACIJU Nova investicija konkurisa...\n11:22: Dinar nastavlja da miruje, srednji kurs 117,54\n11:22: Kinezi iz Vuhana na PROPUTOVANJU PO EVROPI i SRBIJI u najgorem mo...\n11:22: ZATRAŽEN PRITVOR ZA ČOBANA Osumnjičen da je starca udarao po g...\n11:20: Govori da bih te video, Marije Stojnić\n11:20: "Admiral" Nelson pronašao novi angažman\n11:20: Murinjo u panici, pomozite "Posebnom" koga da dovede za ovu "si...\n11:20: Akcija dobrovoljnog davanja krvi u četvrtak u Leskovcu\n11:20: Sirijska vojska preuzela kontrolu ključnog grada na severozapadu\n11:20: SJAJAN GEST! Pogledajte šta je uradio Jokićev trener Kobiju u ...\n11:20: KURIR U BELEKU! TAKTIČKI TRENING ZVEZDE: Mister uigravao ekipu z...\n11:20: Zemljotres u Sevenoj Koreji izazvan nuklearnim probama?\n11:20: Avast optužen za prodavanje korisničkih podataka velikim kompan...\n11:20: FOLKERKA KUPUJE STAN ZA 130.000 EVRA Prvo dala 100.000 za nekretn...\n11:19: Dačić: Potrebna ispravka Zakona o slobodi veroispovesti, ...\n11:18: Državljanka Srbije iz kampa u Siriji: Želimo da se vratimo ku...


Nemačka autoindustrija sve više zavisi od Kine › Made-in-Germany.rs\nKineske vlasti za zaštitu tržišta trenutno vrše pritisak na nemačke proizvođače automobila, a istovremeno njihova zavisnost od Kine, prema studiji konsultantske firme “Ernst & Young GmbH” (E&Y), nastavlja da raste.\nSa nešto manje od 23 procenta učešća na tržištu Kine, prisutnost nemačkih vozila dostigla je u prvoj polovini ove godine novi rekord. Od aprila do juna prodaja nemačkih automobila porasla je u najmnogoljudnijoj zemlji sveta za petinu u odnosu na prethodnu godinu, dostigavši brojku od 2,2 miliona prodatih vozila.\n– Zbog snažne pozicije na tržištu, nemačkim auto kompanijama trenutno ide dobro u Kini. Međutim, gledano sa druge strane, prisutni su i pokazatelji koji ukazuju da konkurencija ipak raste na kineskom tržištu – smatra Peter Fuss, stručnjak kompanije “E&Y”.\nPri tome, kineska vlast već nedeljama ispituje proizvodne cene nemačkih automobila, a nedavno je i izrečena kazna “BMW” distributerima zbog kršenja antimonopolskih zakona. Takođe i “Audiju” i “Dajmleru” u Kini prete takve kazne.\nPo proceni Pertera Fussa, u narednim godinama očekuje se usporavanje rasta potražnje za nemačkim vozilima u Kini.\nCelokupno gledano, prodaja svih nemačkih automobila porasla je u drugom kvartalu 2014. u odnosu na isti period prošle godine za 6 posto, dostigavši brojku od 3,5 miliona prodatih vozila. Nasuprot tome, situacija je lošija na glavnom namačkom auto tržištu. U SAD je, u istom periodu, prodaja nemačkih vozila porasla za svega 2 procenta.


Gvozdeni puk oslobodio Makedoniju od Turaka | Topličke Vesti\nGvozdeni puk oslobodio Makedoniju od Turaka\nOdržano predavanje „Učešće Gvozdenog puka u oslobađanju Makedonije od Turaka 1912“\nEkipa Topličkih Vesti Send an email 19. jula 2021.\nPROKUPLJE- U susret proslavi gradske slave Svetog Prokopija, u Prokuplju se ovih dana održavaju brojne kulturne manifestacije, koje uz podršku lokalne samouprave realizuju ustanove kulture.\nDogađaji koji su obeležili proteklu nedelju okupili su građane na raznim istorijskim predavanjima, promocijama knjiga, sportskim dešavanjima, koja su deo tradicionalnog programa povodom proslave slave.\nU organizaciji Narodnog muzeja Toplica, u subotu je u Domu kulture održano predavanje na temu „Učešće Gvozdenog puka u oslobađanju Makedonije od Turaka 1912.godine“.\nViši kustos i istoričar Darko Žarić i istoričar Maja Dimić, govorili su o junacima i ratnim uspesima Gvozdenog puka u Prvom balkanskom ratu.\nSrpska vojska oslobodila je Makedoniju od Turaka 1912.godine nakon 541 godine njihove okupacije, a posle poraza u Maričkoj bici 1371. godine, kada su vladari Makedonije, Mrnjavčevići postali turski vazali. U oslobođenju Makedonije najveće žrtve i zasluge imali su pripadnici Gvozdenog puka.\n-Legendarni Gvozdeni puk u večnu slavu poveo je drugi po redu komandant puka, pešadijski potpukovnik Vladimir Ristić. Tom prilikom održao je čuveni govor, pozivajući vojnike da krenu u sveti rat, rekla je istoričar, Maja Dimić, otvorivši ovu istorijsku temu.\nKao najznačajnije ličnosti ovog perioda, pored Vladimira Ristića, ističu se Jovan Naumović,armijski general, Mihailo Gmizović, pešadijski kapetan druge klase, Bajo Milunović, major, Ilija Đorđević, kaplar, Grujica Tomović, narednik, Ahmed Ademović, redov.\nIzuzetna hrabrost oličenje je svakog pripadnika ove najsposobnije jedinice srpske vojske, koja se sastojala od ljudstva mobilisanih sa područja prokupačke okružne pukovske komande.


Šifra artikla: CZ1691-103\nNike Force 1 su dečije patike za bebe i mališane koje ostaju verne klasičnom AF1 stilu.\nOve lagane patike su dizajnirane za komfor i svakodnevnu podršku nežnim dečijim stopalima. Srednji đon od pene u kombinaciji sa klasičnom Air-Sole jedinicom pruža veću odzivnost i vrhunsku udobnost svakom koraku. Kvalitetna prirodna koža sa perforiranim detaljima čini da gornjište bude izdržljivo i prozračno, a dečija stopala slobodna prilikom kretanja. Gumeni đon savršeno prianja na podlogu i osigurava da ne dođe do proklizavanja.


Izabran predsednik Gradske opštine Sevojno - Užice Oglasna Tabla\nаприл 19, 2018 0233\nIvan Marić (SNS), mašinski inženjer i donedavno direktor užičke Tehničke škole „Radoje Ljubičić“, izabran je danas za predsednika Gradske opštine Sevojno.\nOn je, u okviru svog programa u deset tačaka, naveo ostvarenje projekata u oblasti komunalne infrastrukture, privrede i poljoprivrede, zaštite životne sredine i, pored ostalog, rekonstrukciju zgrade stare škole za koju je država obezbedila 8,5 miliona dinara, izgradnju sportske hale, poboljšanje rada ambulante i povećanje mesta za decu u obdaništu.\nZa njegovog zamenika je, na današnjoj sednici skupštine te jedine gradske opštine u Užicu, izabran Milivoje Jeremić, privatni preduzetnik, koji je tu dužnost i ranije obavljao.\nIzabrano je i petočlano Opštinsko veće koga čine: Verica Maričić, Vladan Sokić, Borko Vujović, Miodrag Pejić i Dragomir Kulašević.\nPredstavnici opozicije su kritikovali izbor članova Opštinskog veća i zamenika predsednika Gradske opštine, zamerajući vlasti da ih je za te pozicije predložila na osnovu njihove partijske pripadnosti, a ne na osnovu stručnosti, obrazovanja i iskustva.\nRedovni lokalni izbori u Sevojnu su održani 4.marta ove godine, kada je koalicija SNS- SPS- PUPS- SNP – POZITIVNO UŽICE osvojila deset, a opozicioni blok – Zdrava Srbija, DS, DSS, uz podršku Pokreta slobodnih građana, SDS, LDP i Narodne partije – pet odborničkih mandata.\nNa prethodnom skupštinskom zasedanju, za predsednika skupštine je izabran Nikola Gogić (SPS), bivši direktor Narodnog muzeja Užice, a izborom izvršnih organa na današnjoj sednici Sevojno je zaokružilo konstituisanje nove lokalne vlasti.


Gorivo jeftinije na pojedinim pumpama u FBiH – ASinfo Portal\nSARAJEVO – Dok su cijene sirove nafte na svjetskim tržištima porasle juče nakon postepenog oporavka najvećih svjetskih ekonomija od krize izazvane korona virusom, Ministarstvo trgovine Federacije Bosne i Hercegovine nije zaprimilo nova obavještenja od distributera nafte i naftnih derivata o poskupljenju maloprodajnih cijena goriva u Federaciji, a u nekoliko slučajeva cijene goriva u ovom entitetu su pale.\nKako je potvrđeno za televiziju “N1”, prema obavještenjima o promjeni cijena i marži, koje su benzinske pumpe dostavile Federalnom ministarstvu trgovine, raspon maloprodajnih cijena naftnih derivata juče u Federaciji BiH je sljedeći: Premium bezolovni benzin 95, BAS EN 228 – BMB 95 iznosi od 1,61 do 1,91 KM/litru, a DIZEL BAS EN 590 (10 ppm) iznosi od 1,61 do 1,91 KM/litru.\n“U toku jučerašnjeg dana u eOPC aplikaciji ovog Ministarstva evidentirane su četiri nove obavijesti o promjeni cijena i marži i iste se odnose na sniženje cijena od 0,05 do 0,10 KM/litru”, istaknuli su za “N1” iz Federalnog ministarstva trgovine.\nKada je u pitanju svijet, na londonskom tržištu, na primjer, cijena barela porasla je za 0,6 odsto u odnosu na prethodno zatvaranje i iznosila 43,62 dolara.\nNa američkom tržištu barelom se trgovalo po 1,7 odsto višoj cijeni, na 41,29 dolara.\nNakon što su u aprilu ove godine zbog krize izazvane pandemijom pale više od 30 odsto i dostigle najniži nivo u posljednje dvije decenije, cijene nafte posljednjih mjeseci počele su rasti, zahvaljujući prije svega značajnim fiskalnim i monetarnim poticajnim mjerama u najvećim svjetskim ekonomijama, što je dovelo do obnavljanja ekonomskih aktivnosti, a time i potražnje za naftom.\nGlobalna potrošnja nafte i dalje je na niskom nivou usljed porasta broja slučajeva Kovid-19 u svijetu.\nTenzije između SAD i Kine dodatno su eskalirale nakon što je američka administracija 22. jula naredila zatvaranje kineske diplomatske misije u Hjustonu, u saveznoj državi Teksas, da bi potom Kina naredila SAD da zatvori svoj Generalni konzulat u gradu Čengduu. Agencije\nTagovi: fbihgorivopad cijena\nDvije potencijalne lokacije za aerodrom u Trebinju


Novi projekat ŽICG, potpisan ugovor za izvođenje radova za saniranje tri tunela na dionici Kos - Trebješica - Lutovo\nŽeljeznička Infrastruktura Crne Gore AD - Podgorica je 17. novembra 2015. godine potpisala ugovor sa kompanijom "Planum" za izvođenje radova za sanaciju tri tunela na dionici pruge Kos-Trebješica-Lutovo.\nVrijednost ugovorenog projekta je 4.079.533,96 eura i isti se finansira iz kreditnih sredstava Evropske Banke za obnovu i razvoj /EBRD/.\nProjektom će se sanirati tri tunela i to : tuneli broj 187, 190 i 193.\nPo Ugovoru radovi će trajati 18 mjeseci.\nIspred Željezničke Infrastrukture Crne Gore Ugovor je potpisao Izvršni direktor Željezničke Infrastrukture Crne Gore, G-din Milan Čolaković, a ispred kompanije "Planum", Izvršna direktorica, Zorica Đorđević.\nPrilikom potpisivanja Ugovora sa predstavnicima kompanije "Planum" razgovarano je o pojedinostima koje treba da obezbijede kvalitetnu i blagovremenu implementaciju ovog projekta budući da se početak radova na ovom projektu planira u toku zimskog perioda i niskih temperatura.\nRealizacijom projekta sanacije tri tunela daćemo doprinos za kvalitetniju i sigurniju prugu i stvoriti uslove za dalje plansko uređenje pruge Vrbnica-Bar.


Perić: Ugljevik ima najmanju stopu nezaposlenosti u Srpskoj /VIDEO/ - UGLJEVIK.INFO\nU utorak 27.oktobra u Ugljeviku će biti obilježena krsna slava ove opštine Sveta Petka Paraskeva. Ove godine slava će biti obilježena u skladu sa trenutnom epidemiološkom situacijom. Parastos za 301 poginulog borca Vojske Republike Srpske u Ugljeviku biće služen u ponedjeljak, 26. oktobra, uoči krsne slave opštine Svete Petke.\nSumirajući rezultate rada u predhodnom periodu načelnik opštine Ugljevik Vasilije Perić kaže da ova opština ima najmanju stopu nezaposlenosti u Srpskoj. Dosta je kako kaže urađeno u prethodnom periodu posebno u oblasti infrastrukture. Na području opštine Ugljevik u ovoj godini uloženo je oko 2,5 miliona maraka iz lokalnog budžeta za uređenje putne infrastrukture, rekao je načelnik opštine Vasilije Perić za TV Arena.\nU prethodnom periodu asfaltirani su putevi u ruralnim sredinama, a nastavlja se sa uređenjem ulica u centru grada i predgrađu, najavio je Perić.\nOn je naveo da se na ovaj način popravlja kvalitet života u Ugljeviku, s ciljem zadržavanja stanovništva na ovim prostorima.


Zakon o Matici srpskoj Republike Srbije - Paragraf Lex\nPoslovi iz stava 1 ovog člana i na njima zasnovani ciljevi obavljaju se, odnosno ostvaruju i preko Biblioteke Matice srpske, Galerije Matice srpske i Izdavačkog preduzeća Matice srpske, čiji je ona osnivač.\n2. izdavanje Letopisa Matice srpske,\nZbornika Matice srpske za književnost i jezik,\nZbornika Matice srpske za društvene nauke,\nZbornika Matice srpske za istoriju,\nZbornika Matice srpske za prirodne nauke,\nZbornika Matice srpske za likovne umetnosti,\nZbornika Matice srpske za scenske umetnosti i muziku,\nZbornika Matice srpske za slavistiku i Zbornika Matice srpske za filologiju i lingvistiku;\nMatica srpska daje saglasnost na deo statuta ustanova i preduzeća koja je osnovala koji se odnosi na pitanja iz st. 1 i 3 ovog člana.\nDanom stupanja na snagu ovog zakona prestaje da važi Zakon o Matici srpskoj ("Službeni list SAP Vojvodine, broj 28/86).


Rusija uoči najpoštenijih „nepoštenih“ predsedničkih izbora - Sputnjik Srbija\n01:38 28 Januar 2021\n22:28 01.01.2018 (osveženo 09:51 01.03.2018) Preuzmite kraći link\nUkupno je do sada svoje kandidature predala 31 osoba, iako to ne znači da će sve one biti i prihvaćene, baš kao što je slučaj sa Aleksejem Navaljnim, liderom opozicione „Partije progresa“, budući da mu je Centralna izborna komisija (CIK) zabranila da se kandiduje, jer je u u više navrata osuđivan za krivično delo, a i trenutno izdržava uslovnu kaznu.\nTim povodom se istog časa oglasio Stejt department koji je odluku ruskog CIK-a ocenio kao prestrogu, pa je odmah zatim „izražena i zabrinutost“ da ruske vlasti ne dozvoljavaju novinarima, aktivistima civilnog društva i opozicionarima da iznose nezavisno mišljenje.\nPortparolka Ministarstva inostranih poslova Rusije Marija Zaharova podsetila je na američke tvrdnje da se Rusija mešala u njihove izbore i taj komentar je nazvala direktnim mešanje u izbore jedne suverene zemlje, ocenivši da to neće biti i jedina izjava takvog tipa.\nKakve su šanse Putinu, a kakve opoziciji?\nPored već afirmisanih političkih figura kao što su dosadašnji predsednik Vladimir Putin, čelnik LDPR-a Vladimir Žirinovski, lider partije „Jabloko“ Grigorij Javlinski, ali i Ksenija Sobčak, novinarka i poznato TV lice za koju tvrde da je „žena koja će izaći Putinu na crtu“, među kandidatima ima i iznenađenja poput predstavnika Komunističke partije (KPRF) Pavela Grudinjina, lokalnog milionera za koga se govori i da je „kralj jagoda“, koga je partija izabrala umesto svog dugogodišnjeg lidera Genadija Zjuganova.\nAleksej Martinov, politikolog i član Međunarodnog stručnog centra za izbore, tvrdi da skoro niko ne sumnja da će Vladimir Putin pobediti na izborima, kao i da su zato ti izbori svojevrsni referendum na kojem će birači izraziti poverenje ili nepoverenje aktuelnom predsedniku. Ali to, kako kaže, ne znači da Putin uopšte nema konkurenciju, već naprotiv — desetine političara, novinara, preduzetnika planiraju da se kandiduju za predsednika zemlje.\nPritom, Putin, koji će ovog puta ići kao samostalni kandidat, i dalje uživa status nacionalnog lidera i većina građana podržava politiku koja podrazumeva vraćanje statusa velesile Rusiji, što su pokazale mnogobrojne ankete. Međutim, posao još nije završen i treba stvoriti sve uslove kako bi taj politički pravac bio nastavljen i posle 2024. godine, bez obzira na to ko će tada doći na vlast.\nKada je reč o tome ko će zauzeti drugo ili treće mesto, Martinov konstatuje da izbori nisu olimpijske igre, stoga, to nije ni toliko važno, iako se mnogo govori o Pavlu Grudinjinu, kandidatu iz redova komunista, koji nije član te stranke, a jedino što ga povezuje sa komunistima, kako kroz osmeh objašnjava, jeste naziv sovhoza „Lenjin“, čiji je on direktor.\nŠtaviše, navodi Martinov, kandidatura Grudinjina, za koga se šuška da je svoje milione zaradio ne baš transparentnom preprodajom turskih jagoda, govori o ozbiljnoj krizi u Komunističkoj partiji, najstarijoj i drugoj po moći u Rusiji, koja bez obzira na to nije uspela da pronađe kandidata među sopstvenim članovima.\nKada je reč o novinarki Kseniji Sobčak, naš sagovornik nije siguran da će ona sakupiti dovoljan broj potpisa neophodnih za registraciju, a čak i da uspe, ne veruje da će dobiti više od dva odsto glasova.\nKao primer Martinov podseća i da se slična stvar dogodila 2000. godine, kada je biznismen Umar Džabrailov angažovao najbolje stručnjake za izbore, te se kandidovao za predsednika, a odmah sledeći dan, nakon što su objavljeni rezultati, širom Moskve osvanuli su bilbordi na kojima je pisalo kratko i jasno: „0,01. Hvala. Umar“.\n„Bilo kako bilo, još je prerano donositi bilo kakve procene, jer proces registracije kandidata još traje“, zaključuje.\nTransparentnost izbora — dođite i uverite se\nPredsednički izbori 2012. godine su u modernoj ruskoj istoriji bili transparentni bez presedana — kamere su bile ugrađene na skoro svim biralištima širom zemlje, a građani su imali mogućnost da u „onlajn“ prate režimu sve što se događalo na svakom glasačkom mestu širom zemlje.\nSamim tim, u svetlu svih dešavanja na geopolitičkom planu, uključujući i medijski rat između Rusije i Zapada, očekuje se da će transparentnost narednih predsedničkih izbora biti na još višem nivou. Štaviše, ruski CIK saopštio je da će saradnja sa OEBS-om na narednim izborima biti drastično šira, nego što je to do sada bio slučaj, s obzirom da Rusija, kako je istaknuto sa više strana, ništa ne želi da skriva.\nJedna od dodatnih mera je i odluka Državne dume da se ukinu specijalne dozvole koje su omogućavale građanima Rusije da glasaju na bilo kojem biralištu širom zemlje umesto na onom na kojem su prijavljeni. Ta dozvola je, naime, izdavana iz raznih razloga, na primer onima koji su u vreme izbora boravili u udaljenim krajevima Rusije zbog posla.\nMartinov ocenjuje da je ta odluka dobra stvar, jer je tokom ranijih izbora ta „rupa u sistemu“ često bila korišćena za manipulacije. Pored toga, dodaje on, na predstojećim izborima će i sistem biti uprošćen s obzirom da je oformljena i jedinstvena baza podataka o svim biračima, što, kako ističe sagovornik Sputnjika, maksimalno olakšava proces evidencije glasača.\nAli isto tako je važno istaći i da Rusija ne radi sve to zbog stranog faktora i primedbi na račun „nepoštenih izbora“, nego zbog sebe, zbog građana, kako bi bilo povećano poverenje stanovnika prema organizatorima i učesnicima izbora, objašnjava Martinov.\n„Međutim, sudeći prema dosadašnjim izjavama zapadnih političara, ništa od toga neće biti dovoljno da izbori u očima tamošnje javnosti budu ocenjeni kao pošteni“, zaključuje on.\npredsednički izbori u Rusiji, ankete, kandidati, predsednički izbori u Rusiji, Ksenija Sobčak, Vladimir Putin


2019 – MPS Srbija\nTrening razvoja kapaciteta za predstavnike MPS udruženja\nU organizaciji MPS Europe, a uz podršku MPS Srbija u Beogradu je u julu 2019. godine održana “Obuka za izgradnju kapaciteta za advokate MPS pacijenata “. Učestvovalo je 20 predstavnika MPS pacijenata koji predstavljaju nacionalna MPS društva iz 12 evropskih i jedne zemlje iz Afrike. Lokalna agencija za odnose sa javnošću i medijima, AS Communication, visoko specijalizovana za zdravstvenu zaštitu i retke bolesti, izvela je obuku. Tim trenera sastojao se od PR stručnjaka, komunikologa, glumca, psihoterapeuta i medicinskog novinara. Obuka je bila na engleskom jeziku.\nCilj ovog treninga bio je osnažiti učesnike da koriste odgovarajuće komunikacijske veštine pomoću verbalnih i neverbalnih tehnika komunikacije. Polaznici su se edukovali o tome šta su elementi uspešnog javnog nastupa i pravilne upotrebe glasa i govora, kako efikasno prezentovati u određenom vremenskom okviru, kako se nositi sa tremom. Naučeni su kako da prevaziđu strah od greške i samoprihvatanja u javnom nastupu. Poseban fokus bio je na strahu, stidu i stigmi gde su učesnici bili aktivno uključeni.\nKako je MPS Srbija jedan od osnivača evropske MPS mreže, to jest udruženja MPS Europe, aktivnosti u 2019.godine su bile najviše vezane za podršku radu evropskog udruženja kroz organizovanje radionica za najstarije MPS pacijente. Tako zvano MPS Adult dvodnevno druženje je tokom 2018. i 2019. godine održano u dva navrata, jednom u Nemačkoj i jednom u Italiji. Okupilo je MPS pacijente iz cele Evrope uzrasta od 17 -53 godine. Veoma zanimljive radionice, aktivna razmena iskustava i odlična atmosfera su obeležile oba skupa, te se odrasli MPS pacijenti unapred raduju narednom.


Bosić pozvao Dodika da razmisli – mojKontakt portal – Radio Televizija Kontakt\nBosić je na vanrednoj pres-konferenciji u Brčkom ocijenio da inicijativa o smjeni Šarovića ima veze sa zakonom o ispitivanju porijekla imovine na čemu insistira SDS.\n“Ova inicijativa ima veze i sa pričom o `Grand trejdu`, ali i sa sviješću Dodika da mnoge kategorije stanovništva okreću leđa i njemu i vlasti Srpske”, ocijenio je Bosić.\nOn smatra da je Šarović bio “odličan ministar, a da će to biti i ubuduće”.\nPodsjećajući da je koalicija SDS-a I SNSD-a na nivou BiH, odnosno njihov partnerski odnos nastao zbog interesa Republike Srpske, Bosić je pozvao Dodika da još jednom razmisli šta radi i kakvu štetu time nanosi Republici Srpskoj, a i BiH.\n“Očigledno je da interesi Republike Srpske u ovom slučaju nisu na prvom mjestu Miloradu Dodiku, nego njegovi lični. Na kraju krajeva, šta god bude radio, svakim danom se bliži oktobar 2014. godine kada treba položiti račune građanima”, poručio je Bosić.\nPotpredsjednik SDS-a i ministar spoljne trgovine i ekonomski odnosa BiH Mirko Šarović smatra da je Dodikova inicijativa izazivanje nove krize, odnosno “njeno prenošenje sa nivoa Srpske na institucije BiH”.\n“To je i svojevrstan test SNSD-a koliko je jak na nivou institucija BiH i igra brojki”, ocijenio je Šarović, uvjeren da SNSD-ova inicijativa neće proći.\nTo bi bio, kaže Šarović, jedan od najvećih udara na zajednički nastup stranaka iz Srpske u organima BiH.\nOn je odbacio kao neosnovane tvrdnje koje je SNSD iznio na njegov rad, navodeći da je uvjeren da BiH neće ući u novu krizu.\n“Odlučni smo da branimo naše pozicije u Sarajevu. Nismo ničiji priljepak i svoju politiku u Sarajevu vodimo na dosljedan i pošten način”, poručio je potpredsjednik SDS-a.


Dogovor Beograda i Prištine o osiguranju vozila | CentarZaOsiguranje.com\nNaslovna » Vesti » Dogovor Beograda i Prištine o osiguranju vozila\nBRISEL • Delegacije Beograda i Prištine su u Briselu dogovorile da sprovođenje memoranduma o osiguranju vozila, počne 12. avgusta.\nDirektor Kancelarije za Kosovo i Metohiju Marko Đurić, koji predvodi srpsku delegaciju, izjavio je da se „Vlada Srbije izborila da naši građani na Kosovu i Metohiji budu oslobođeni obaveze plaćanja dažbina za osiguranje vozila na administrativnim prelazima, čime je načinjen mali ali značajan pomak u pravcu osetnog poboljšanja kvaliteta njihovog života“. Prema oceni Đurića, ovaj naizgled mali korak u tom procesu je od velikog značaja za sve žitelje pokrajine, koji će u budućnosti moći da putuju, ne samo jeftinije, već i dostojanstvenije. „Građani će moći da prelaze administrativnu liniju sa Kosovom i Metohijom u oba pravca bez plaćanja ikakve naknade za osiguranje, ali i bez frustracija zbog često kilometrima dugih redova na administrativnim prelazima“, izjavio je Đurić. „Postizanje dogovora po jednom možda politički nedalekosežnom, ali za građane važnom praktičnom životnom pitanju, trebalo bi da bude model za buduću praksu u dijalogu Beograda i Prištine, jer se pokazalo da je do obostrano prihvatljivog rešenja moguće doći kada na obe strane postoji dobra vera i kada nema pokušaja političke zloupotrebe i oglušivanja o princip statusne neutralnosti dijaloga“, navodi se u saopstenju.


NOVI ČLAN ŽIRIJA: Ceca Ražnatović menja Jelenu Karleušu u "Zvezdama Granda" : Nadlanu.com\nNOVI ČLAN ŽIRIJA: Ceca Ražnatović menja Jelenu Karleušu u "Zvezdama Granda"\nObjavljeno 2. sep 2021. / 17:00:14\nCeca Ražnatović novi je član žirija muzičkog takmičenja "Zvezde Granda". Naime, posle dugogodišnje vladavine Jelene Karleuše u "Grandu", Ceca se prema saznanjima pridružila timu najgledanijeg muzičkog takmičenja u regionu.\nNaime, nakon što je Jelena Karleuša donela definitivnu odluku da ove godine neće sedeti u stolici žirija popularnog takmičenja, jer produkcija nije želela da odgovori na njene finansijske uslove, "Grand" je mesto ponudio njenoj najvećoj rivalki Svetlani Ražnatović, koja se na poziv rado odazvala, znajući između ostalog da će joj tokom snimajućih dana društvo praviti kuma Viki Miljković.\nKako u saopštenju "Grand" produkcije stoji, ostatak produkcijskog žirija biće nepromenjen, a za Jelenu vrata Muzičke kuće "Grand" uvek će biti otvorena:\n- Produkcijski žiri i dalje će biti u sastavu: Saša Popović kao predsedavajući, Snežana Đurišić i Aleksandar Milić Mili dok će u u stolicama za stručni žiri i u ovoj sezoni sedeti Ana Bekuta, Marija Šerifović, Viki Miljković, Dragan Stojković Bosanac i Đorđe David. Dosadašnjoj članici žirija Jeleni Karleuši smo zahvalni na dugododišnjoj saradnji na ovom projektu i svemu što je uradila za učesnike, a Grand produkcija ostaje kuća u kojoj je Jelena uvek dobrodošla.\nKako će Jelena Karleuša reagovati na ovakvu odluku produkcije ostaje da vidimo, kao i kako će ova iznenađujuća promena doprineti rejtingu najgledanijeg muzičkog takmičenja u regionu.\nceca raznatovicjelena karleušapevačicaviki miljkovićzvezde granda


Večeras u BBI centru u Sarajevu je dojavljeno da je postavljena bomba! Kako nam je kazao jedan od mnogobrojnih uposlenih u radnjama koje se nalaze u samom centru, svi su dobili naređenje da što prije napuste zgradu…\n– Rečeno nam je da napustimo zgradu, skoro svi su izašli vani. Ispred BBI centra ima dosta ljudi, unutra su ostali samo ljudi zaduženi za sigurnost – kazao nam je jedan od radnika, koji nije želio da mu navodimo ime.\nIako se ne radi ni malo o bezazlenim sumnjama, prema našem izvoru, nema panike…\n– Većina raje zbija šale, i niko ne vjeruje da se radi o nečemu ozbiljnom. Mnogi su jedva i dočekali da idu ranije kući – izjavio je jedan od uposlenika iz BBI centra.\nIz MUP-a KS su također potvrdili da je dojavljeno da je postavljena bomba u BBI centru.\n– Dojavu o postavljenoj bombi primili smo u 19:40 sati. Svi koji su se našli u zgradi su evakuisani i u toku je KDZ pregled, rečeno nam je iz Operativnog centra MUP-a KS.


Ministarstvo za odgoj i obrazovanje KS osigurat će potrebna sredstva za pripremu i učešće učenika na olimpijadama » IlijašNet\nBosna i Hercegovina, Sport\nRedakcija 4. jun 2021 ID: 17579\nMinistrica za odgoj i obrazovanje Kantona Sarajevo Naida Hota-Muminović održala je danas sastanak s predstavnicima Prirodno-matematičkog fakulteta Sarajevo, profesorima i direktorima srednjih škola na kojem se razgovaralo o učenicima koji su ostvarili plasman na međunarodna takmičenja.\nNa sastanku su svi akteri naglasili kako bi se talenat koji su iskazali ovi učenici obavezno trebao nastaviti njegovati, ali ih i usmjeravati u njihovom budućem školovanju.\nIstaknuto je da će resorno ministarstvo i dalje kontinuirano provoditi aktivnosti na afirmaciji izvrsnosti učenika Kantona Sarajevo koji svojim znanjem na najbolji način predstavljaju Bosnu i Hercegovinu na svjetskim takmičenjima.\nPosebno je naglašeno kako se Ministarstvo za odgoj i obrazovanje KS osigurati potrebna sredstva za pripremu i učešće učenika sarajevskih škola na olimpijadama.\n„U okviru obrazovne reforme razvit će se poseban program podrške takmičarima“, najavila je ministrica Hota-Muminović na ovom sastanku, te uputila iskrene čestitke ovim učenicima, njihovim roditeljima i profesorima, te poručila im da svojim primjerom nastave biti uzor i pozitivan primjer u društvu.\nUkoliko smatrate da sadržaj objavljen ovdje krši Vaše autorsko, lično ili drugo pravo ili interes, možete zahtijevati objavu odgovora ili ispravke. Sadržaj iznad je u naš sistem unešen 4. jun 2021 @22:48 od strane autora Redakcija osim ako nije navedeno drugačije (preuzeto, izvor obavezan) i numerisan je unikatnim brojem SN1/2106-042248-17579 koji možete koristiti tokom prijave kako bi znali o kojem se sadržaju radi. Sve pritužbe i prigovore možete slati na e-mail adresu ilijasnet@gmail.com. Materijal poslat na ovu e-mail adresu će se smatrati pravovaljanim. Svi drugi oblici prigovora neće se smatrati relevantnim i portal IlijašNet nema obavezu postupiti po istim. Komentari na društvenim mrežama ne predstavljaju stavove portala IlijašNet te su odgovornost autora komentara.


Otvoren javni poziv za podršku zapošljavanju u Crnoj Gori uz podršku Norveške - Volim Danilovgrad\nNaslovna-Novosti-Ekonomija-Otvoren javni poziv za podršku zapošljavanju u Crnoj Gori uz podršku Norveške\nJavni poziv za organizovanje stručnih obuka za nezaposlene u manje razvijenim opštinama Crne Gore, otvoren je do četvrtka, 30. januara 2020. godine.\nZa bespovratna sredstva Norveške u ukupnom iznosu od 150.000 eura, izdvojenih preko projekta “Norveška za vas – Crna Gora“, mogu da konkurišu privatne firme, lokalne samouprave ili javna preduzeća, licencirani organizatori obrazovanja odraslih, nevladine organizacije i drugi entiteti za sprovođenje programa obuke za nezaposlene.\n“Osnovni cilj ovog poziva je da doprinese zapošljavanju ranjivih grupa, kroz povećanje kompetencija za najmanje 60 nezaposlenih osoba, organizovanjem stručnih obuka i zapošljavanjem najmanje 30 polaznika obuke”, saopšteno je iz ambasade.\nPolaznici programa obuke mogu biti sva nezaposlena lica sa teritorije 16 opština obuhvaćenih projektom “Norveška za vas – Crna Gora“.\n“Zainteresovani mogu podnijeti prijedlog projekta za dodjelu bespovratnih sredstava u visini od 5.000 do 30.000 eura za organizovanje obuka od dvoje do 12 polaznika, od kojih polovina treba da dobije zaposlenje”, ističe se u saopštenju.\nDetaljni kriterijumi javnog poziva i dokumenta za podnošenje prijave nalaze se na sajtu projekta www.norveskazavas.me.\nProjekat “Norveška za vas – Crna Gora” ima za cilj da doprinese ujednačenom socio-ekonomskom razvoju Crne Gore, kroz povećanje mogućnosti za zapošljavanje, podršku socijalnoj koheziji i unaprijeđenje lokalne infrastrukture u manje razvijenim opštinama Crne Gore.\nProjekat finansira Norveška sa 1,4 miliona eura, a aktivnosti na terenu sprovodi Kancelarija Ujedinjenih nacija za projektne usluge (UNOPS).\nTagovinorveška za vas\nPrethodno Isključenja struje 22.01.\nSledeće Zabranjene posjete na odjeljenju intenzivne njege KCCG\nZa razvoj lokalne infrastrukture u opštinama Crne Gore 250.000 evra od Kraljevine Norveške\nJača konkurentnost privrede u Crnoj Gori uz podršku Norveške


Kisić: Rano je za vakcinu, svi se nadamo do kraja godine | Sandzak Live - Sandzaklive.Net- Najčitaniji web portal u Sandžaku - Sandzaklive\nHome COVID 19 Kisić: Rano je za vakcinu, svi se nadamo do kraja godine\nZamenik direktora Instituta “Batut” Darija Kisić-Tepavčević izjavila je da će se u Srbiji koristiti ona vakcina za kovid koja će ispunjavati sve bezbednosne protokole i kriterijume, ali je naglasila da u ovom momentu nije napravljena nijedna vakcina, niti je će u dogledno vreme biti u fazi da se koristi.\nKako je navela, kada je u pitanju vakcina za kovid-19, iako je velika trka određenih država da naprave što bezbedniju i efikasniju vakcinu, u ovom momentu nijedna nije napravljena niti je u fazi da bi mogla da se koristi u dogledno vreme. ”Ono što treba da bude svima jasno je da su sve vakcine koje se koriste kod nas prošle sve bezbednosne kontrole i to su vakcine koje se upotrebljavaju i u svim zemljama, a pre svega u zemljama EU”, objašnjava.\nNijedna vakcina, kazala je, bez obzira za koju bolest, neće biti primljena ukoliklo nema sve odgovarajuće sertifikate, ne prođe sve procedure i kontrole naše Agencije za lekove i medicinska sredstva, te mora da bude efikasna i visoko bezbedna.\nUpitana kada bismo mogli da očekujemo vakcinu koja bi ispunjavala sve te kriterijume, Kisić-Tepavčević je kazala da niko ne može tačno da odredi vreme jer nijedna vakcina do sada nije prošla sve faze ispitivanja.\nPrevious articleU ustanovama i domovima za stare 360 zaraženih, među njima i Dom za lica mentalno ometena u razvoju u Tutinu\nNext articleOnlajn kupovina hrane od aprila povećana za 200 odsto


LEKARSKA KOMORA SRBIJE OSIGURALA LICENCIRANE ČLANOVE: Predmet osiguranja je građansko pravna odgovornost lekara (zakonska) odgovornost osiguranika za štete nastale usled smrti, povrede tela ili zdravlja trećih lica koje su nastale kao posledica profesionalne greške lekara usled vršenja svoje delatnosti. Suma osiguranja je 12.240 evra po osiguranom slučaju. Ukupni godišnji maksimum po jednom lekaru iz više štetnih događaja je 20.000 evra\nLekarska komora Srbije (LKS) je osigurala sve svoje licencirane članove. Suma osiguranja je 12.240 evra po osiguranom slučaju. Ukupni godišnji maksimum po jednom lekaru iz više štetnih događaja je 20.000 evra.\nOsiguranik je u obavezi da u roku od tri dana od saznanja da je eventualno nastupio štetni događaj koji može prouzrokovati odštetni zahtev obavesti osiguravača.\nOsiguranje pokriva štetne događaje za koje se ustanovi da su nastali u periodu trajanja ugovora o osiguranju.\nUsled povećanog broja zahteva za nadoknadu štete prouzrokovane lekarskom greškom potrebno je da članovi komore u što kraćem vremenskom roku kontaktiraju:\nLekarsku komoru Srbije ili\nsavetnika Lekarske komore za osiguranje, kako bi preduzeli prave korake u smislu zaštite svojih interesa.\nSavetnik je dostupan na broj telefona 062 1888 588 mada je preferirani kontakt u pisanojbformi na adresu bbirovljev@interisk.rs\nNakon prijave potencijalnog štetnog događaja biće formirano stručno telo koje će u skladu sa uslovima zatražiti od lekara svu potrebnu dokumentaciju vezanu za prigovor.\nOdluke o krajnjem ishodu načina rešavanja prigovora donosi sam lekar. Lekar ima slobodu da sam izabere advokata koji će ga zastupati.\nOsiguravajuće društvo, stručna komisija mogu dati predloge da se usled neoborivih činjenica prizna greška i izvrši nadoknada oštećenom. Ukoliko sam lekar nije saglasan da se isplata izvrši osiguravajuće društvo postupa po nalogu lekara.\nDakle, lekar ni jednog trenutka neće biti primoran da priznaje krivicu ukoliko smatra da ima neoborive dokaze da do greške nije došlo, a pravni tim osiguravača će lekaru ukazati na eventualne olakšice priznavanja krivice i rešavanja spora u najkraćem mogućem roku kao i eventualne posledice vođenja spora.\nLekari koje zbog povećanog rizika, oblasti kojom se bave (plastična hirurgija, ginekologija...) imaju potrebu za dodatnim osiguranjem (većim iznosom osigurane sume), mogu da po povoljnijim uslovima to obezbede. Predviđena je mogućnost da se osigurana suma podigne do iznosa od 50.000 odnosno 100.000 evra.\nIzvor: Vebsajt Lekarska komora Srbije, 03.03.2017.


DONACIJA EU: Domovi zdravlja dobili 54 vozila - Kurir - Grad Prijepolje\nGrad Prijepolje > Vesti > Vesti > DONACIJA EU: Domovi zdravlja dobili 54 vozila – Kurir\nDONACIJA EU: Domovi zdravlja dobili 54 vozila – Kurir\nBEOGRAD – Domovi zdravlja u 52 lokalne samouprave u Srbiji dobili su danas 54 vozila iz donacije Evropske unije, vredna ukupno 378.000 evra, koja treba da pomognu u poboljšavaju usluga u zbrinjavanju bolesnika.\nKljučeve vozila „Fijat panda“, koja su dodeljena u okviru Projekta razvoja palijativnog zbrinjavanja u Srbiji vrednog 4,8 miliona evra, predstavnicima domova zdravlja uručili su ispred Palate Srbija ministarka zdravlja Slavica Đukić Dejanović i šef Delegacije EU u Srbiji Vensan Dežer.\nPalijativna nega je briga o bolesnicima sa neizlečivim bolestima čiji je cilj da produži životni vek i poboljša kvalitet života. Ministarka zdravlja je istakla da je dosadašnja saradnja Srbije i EU na tom projektu, koji je obuhvatio primarnu i sekundarnu zaštitu, bila odlična jer su otvorena četiri Centra za palijativno zbrinjavanje koja uspostavljaju vezu između domova zdravlja, terenske službe, službe palijativnog zbrinjavanja i odgovarajućih bolnica.\n„Očekujem da do kraja godine bude otvoreno najmanje 20 centara za palijativno zbrinjavanje pri domovima zdravlja„, rekla je ona i dodala da će im u radu pomoći vozila koja su danas donirana sredstvima iz pretpristupnih fondova EU.\nĐukić Dejanović je navela da je, u okviru zajedničke saradnje sa EU, do sada oko 800 zaposlenih u zdravstvenim ustanovama i gerontološkim centrima prošlo obuku o značaju palijativnog zbrinjavanja, a obučenno je i 59 socijalnih radnika koji će biti uključeni u pružanje palijativnog zbrinjavanja. „Zahvaljujuci tom programu na četiri medicinska fakulteta u Beogradu, Noviom Sadu, Nišu i Kragujevcu uveli smo i izborni predmet Palijativna medicina“, kazala je ministarka zdravlja i zahvalila EU na pomoći.\nŠef delegacije EU Vensan Dežer rekao je da će projekat pomoći Srbiji da uspostavi sistem palijativnog zbrinjavanja.\n„Vozila će biti sredstvo da se pruži lečenje teško obolelima„, kazao je on i podsetio da je i pored produžavanja životnog veka građana, kod žena 77 godina, a kod muškaraca 71 godina, Srbija još uvek u vrhu liste zemalja koje imaju mnogo obolelih od srčanih i malignih bolesti, koje su i najveći uzročnici smrtnosti.\nVozila su dobili domovi zdravlja u Novom Pazaru, Novoj Varoši, Blacu, Babušnici, Svrljigu, Žitorađi, Vladimircima, Velikom Gradištu, Vladičinom Hanu, Lebanama, Despotovcu, Topoli, Raškoj, Sjenici, Bajinoj Bašti, Vlasotincu, Bogatiću, Smederevu, Valjevu, Loznici, Jagodini, Ivanjici, Šapcu, Knjaževcu, Pirotu, Paraćinu, Prijepolju, Aleksincu, Negotinu, Kragujevcu i Kruševcu.\nVozila, čija je pojedinačna vrednost 7.000 evra bez poreza i carina, dobile su i beogradske opštine, Palilula, Čukarica, Mladenovac, Sopot, Zemun, Barajevo, Grocka, Obrenovac i Lazarevac. Na tertoriji Vojvodine vozila su dobili domovi zdravlja u Zrenjaninu, Kikindi, Bečeju, Adi, Senti, Kovačici, Staroj Pazovi, Kikindi, Bačkoj Palanci, Pančevu, Subotici i Novom Sadu.


Egipat zemlja partner 42. Međunarodnog sajma turizma - News - Turistički svet\nEgipat zemlja partner 42. Međunarodnog sajma turizma\nAmbasador Egipta u Srbiji, Amr Alguvejli, sastao se sa državnim sekretarom za turizam pri Ministarstvu trgovine, turizma i telekomunikacija, Miroslavom Kneževićem, gde su razgovarali o prvom učešću Egipta kao zemlje partner 42. Međunarodnog sajma turizma, koji će se održati u periodu od 20. do 23. februara 2020. godine.\nAlguvejli je napomenuo da se sastanak, takođe, fokusirao i na mogućnost jačanja turizma ka Egiptu, koji je postao jedan od najtraženijih turističkih destinacija za turiste iz Srbije. Pored posete primorskih delova Egipta, za koje je 90% turista iz Srbije zainteresovano, sada bi se mogla uključiti i poseta mnogobrojnim kulturnim destinacijama, zahvaljujući uspostavljanju direktnog leta za Kairo, ovog leta, nakon 15 godina.\nAmbasador Egipta je dodao da je na sastanku razmatrana mogućnost proširenja aktivnosti koje bi, pored učešća Egipta na Sajmu turizma, uključivale sastanke visokih zvaničnika radi pokretanja Memoranduma o saradnji u oblasti turizma, koji je potpisan između dve zemlje 2010. godine. Ovo bi podrazumevalo jačanje saradnja u oblasti rečnog turizma i plutajućih hotela, kao i značaj istraživanja mogućnosti unapređenja saradnje u oblasti civilnog vazduhoplovstva, koje bi doprinelo povećanju broja putnika u poslednje dve godine.\nAlguvejli je napomenuo da je državni sekretar za turizam izrazio želju da Srbija postane turistička destinacija koja bi turistima iz Egipta mogla ponuditi najpoznatije ski centre i zimska odmarališta, kao i posete najpoznatijim banjama Srbije. On je napomenuo i važnost olakšavanja procedure za dobijanje viza za Srbiju turistima iz Egipta, koja bi se mogla uspostaviti kroz organizaciju i garanciju turističkih agencija.


Koordinaciono telo Vlade Republike Srbije za opštine Preševo, Bujanovac i Medveđa u saradnji sa Privrednom komorom Srbije, 25. aprila u četvrtak, organizuju prvi Sajam investicionih potencijala opština Preševo, Bujanovac i Medveđa. Sajam su podržale Ambasada Sjedinjenih Američkih Država i delegacija Evropske Unije u Republici Srbiji.\nSajam će okupiti privrednike iz tri opštine, investitore iz zemlje i inostranstva, ministre Vlade Republike Srbije, predstavnike ministarstava i mnogobrojne ambasadore. Potencijalnim investitorima predstaviće se 22 firme iz tri opštine, i to po osam iz Bujanovca i Preševa i šest iz Medveđe.\n„Od velike važnosti i značaja je da ovaj region oživimo na način da pomognemo da se pokrene privreda i zaposle ljudi“, rekao je Zoran Stanković, predsednik Koordinacionog tela za opštine Preševo, Bujanovac i Medveđa. Na to nas obavezuje i ekonomska situacija u ovim opštinama koja je veoma teška, a procenat nezaposlenih jedan je od najvećih u Republici Srbiji, istakao je Stanković.\n„Postoje ekonomski potencijali i sada je na nama da zajedno sa investitorima iz zemlje i inostranstva pokušamo da aktiviramo i iskoristimo te mogućnosti“, rekao je Stanković i naglasio da je Koordinaciono telo prošle godine dodelilo 40 miliona dinara bespovratnih sredstava malim i srednjim preduzećima u ovim opštinama što je rezultiralo povećanjem broja radnih mesta.\n„Plan je da ove godine dodelimo 60 miliona dinara bespovratnih sredstava privrednicima. Smatram da ćemo na ovaj način, malo po malo, pomoći da se pokrene privreda u ovom kraju, čime ćemo doprineti ostanku mladih ljudi, ali i stabilizaciji političkih prilika u ovim opštinama“, smatra Stanković.\n„Ciljna grupa izlagača su ekonomski predstavnici ambasada, predstavnici stranih i domaćih kompanija, investitori, privredne asocijacije“, rekla je potpredsednica Privredne komore Srbije, Vidosava Džagić i objasnila da će izlagači imati priliku da u direktnim razgovorima dođu do novih poslova, partnerstava i investitora.\n„Važan deo Sajma biće i Okrugli sto o izvorima finansiranja malih i srednjih preduzeća, koji se organizuje u saradnji sa Ministarstvom finansija i privrede i Ministarstvom regionalnog razvoja i lokalne samouprave“, izjavila je Džagić i poručila da je težnja organizatora da Sajam preraste u tradicionalnu manifestaciju kojom bi otišli korak dalje u podsticanju ekonomskog razvoja ove tri opštine.


Vulin: Nesavesni vozači pune budžet Srbije - Politika - Dnevni list Danas\nPočetna » Politika » Vulin: Nesavesni vozači pune budžet Srbije\nVulin: Nesavesni vozači pune budžet Srbije\nMinistar unutrašnjih poslova Srbije Aleksandar Vulin izjavio je danas da je od 1. januara do 30. juna ove godine naplaćeno više saobraćajnih kazni za 5.996.378 evra u odnosu na 2019. godinu.\n„Pripadnici saobraćajne policije svakodnevno sankcionišu vozače koji upravljaju automobilima pod dejstvom alkohola i psihoaktivnih supstanci. Oni su na taj način sprečili mnoge saobraćajne nezgode i sačuvali ljudske živote. Naplatom kazni za najteže prekršaje koje su činili nesavesni vozači znatno su doprineli povećanju budžeta Republike Srbije. Od 1. januara do 30. juna ove godine naplaćeno je više kazni za 5.996.378 evra u odnosu na 2019. godinu“, rekao je ministar Vulin.\nOn je istakao važnost vraćanja pozornika na gradske ulice i istakao da će 400 momaka i devojaka brinuti o bezbednosti građana.\nJedno reagovanje na “Vulin: Nesavesni vozači pune budžet Srbije”\n15. jula 2021. u 19.45\nRegrut i kazna.